Dave Chappelle: Sticks & Stones (2019) - The Filmske Recenzije\nSvako ko je makar površno u svetu stend-ap komedije je čuo za Dejva Šapela (Dave Chappelle), legendarnog komičara, glumca, pisca i producenta koji iza sebe ima nagrade kao što su Emi i Gremi. Proslavio se serijom Chappelle’s Show (2003–2006), u kojoj je snimao satiričnu komediju skečeva sa brojnim saradnicima. Mnogi su mišljenja da je komični genije, Billboard ga smatra najboljim u svom poslu, a nedavno je dobio nagradu Mark Tven, koja predstavlja najznačajniju američku nagradu u oblasti komedije.\nŠapel je više puta do sada odlazio u penziju, a najupečatljivije je njegovo odbijanje snimanja nastavka gorepomenute serije, gde se odrekao 50 miliona dolara. Njegova karijera nije išla silaznom putanjom, a sve je kulminiralo nedavnim dogovorom sa Netflix-om, po kome dobija 20 miliona dolara za svaki specijal koji snimi. U poslednje tri godine je snimio ukupno pet – The Age of Spin, Deep in the Heart of Texas, Equanimity, The Bird Revelation i Sticks & Stones. Pogledao sam poslednja tri nabrojana i rešio da vam malo bliže predstavim Šapela kao umetnika.\nŠapel ima reputaciju čoveka bez dlake na jeziku, čije se šale i stavovi često graniče sa čistom provokacijom, naročito usmerenom prema LGBT zajednici. Ne boji se tabua, uvek je spreman da rizikuje, pa za njega teme kao što su abortus, me too pokret ili samoubistvo nisu prepreka, već izazov. Šapel se bavi aktuelnim događajima i uvek lepo struktuira svoje pričanje, sa sposobnošću da napravi balans u svojim šalama, čineći da ga većina gledalaca ne smatra provokatorom, već talentovanim komičarem sa jasnim stavom, koji nema problem da dobro razmisli i procesuira teme o kojima priča. On je zabavan, ali se ne trudi da bude lakrdijaš, već da se smejemo sa njime, a ne njemu.\nŠapelov stil, koji sadrži sirov humor i neobuzdan pristup, je posebno upečatljiv u ovom dobu, kada su svi posebno osetljivi i lako uvredljivi, kao što kaže Aziz Ansari u svom specijalu Right Now. Neko bi rekao da sa svakim novim nastupom nekoga uvredi i dobije nove optužbe da je homofob i transofob. Moj utisak je da Šapel svakako nije saveznik LGBT zajednice, iako govori da ima prijatelje gejeve, ali daleko od toga da je on njihov neprijatelj. U svojim specijalima povlači nekoliko preciznih paralela, koje sugerišu kako alfabet ljudi upravljaju industrijom zabave. Priča o slučaju kada mu je bilo zabranjeno da kaže reč faggot, ali nigde nije naišao na zabranu da upotrebi n-word, što za njega predstavlja vrhunac licemerstva.\nŠapel više pripoveda nego što priča šale i zbog toga svaka njegova priča ne mora imati završni udarac. U svojim specijalima Šapel se bavi širokim spektrom ozbiljnih tema koje uključuju cenzuru, pucnjave po školama, rasne teme, crnačku istoriju, dokumentarac o žrtvama Majkla Džeksona i slučaj Kevina Harta, koji je trebao da vodi ceremoniju Oskara, ali je dobio otkaz zbog tvitova od pre skoro deset godina. Šapelovo mišljenje je da je danas jako teško biti poznata ličnost, jer se ne zna odakle sve preti opasnost koja može nekome da upropasti život. Sa druge strane, paradoksalno je da upravo danas Šapel zarađuje najviše novca u karijeri. Paradoksalno je i kada priča o nerazdvojivoj ljubavi amerikanca i oružja, gde govori kako mrzi oružje, iako je i sam vlasnik jednog primerka.\nŠapel je angažovan kritičar američke kulture i vrlo jasno ističe krhku fasadu koja sve drži na okupu. On odbija da teši svoju publiku, već otvoreno priča o temama kao što su klimatske promene, građanski nemiri ili policijska brutalnost. Koristi samoubistvo Entoni Burdena da ukaže na to kako možemo imati sve, a da ipak ne budemo srećni – ovoj priči suprotstavlja sudbinu crnca iz bloka, koji živi veoma loše, ali mu samoubistvo nikada nije palo na pamet. Ono što se da zaključiti nakon slušanja Dejva Šapela je da će biti uvređenih ljudi, ali se postavlja pitanje da li je njihovo vređanje produkt sopstvenih uverenja, životne situacije ili potrebe da budu primećeni. Kao i ogromna većina stend-ap komičara koji se angažovano bave situacijom kod kuće, Dejv Šapel ili njegove šale ne mogu biti zanimljive svima. Postoje teme sa kojima se ne možemo poistovetiti, spominju se ličnosti za koje nismo ni čuli, a nekima može zasmetati i očigledna Šapelova egocentričnost, koja se ogleda u izjavama da može iste sekunde baciti mikrofon i otići u bogatu penziju. Dopada mi se što ne ide linijom manjeg otpora i koristi privilegiju uspešnog veterana da se bavi još više angažovanom komedijom, umesto da se posveti izletima u neku drugu oblast šou biznisa. Kao poređenje navodim njegov specijal iz 2000. godine Killin’ Them Softly, koji praktično dođe kao cirkuska predstava u poređenju sa njegovim specijalima danas.\nDejv Šapel je fascinantan, sofisticiran i neustrašiv komičar, što dokazuje i u ovom Netflix specijalu – jedan od retkih u svom poslu koji je danas, u doba političke korektnosti, dovoljno hrabar da se bavi osetljivim temama, ali sa talentom i samopouzdanjem da ih učini veoma zabavnim.


Državno prvenstvo u streljaštvu - Ozonpress :: internet portal\nTag: državno, Prvenstvo, streljaštvo\nU nedelju, 24.oktobra 2021. godine, u Novom Sadu je održano Državno prvenstvo RS u streljaštvu. Učestvovalo je 12 ekipa, gluvih i nagluvih Srbije, među kojima je bila i ekipa iz Čačka.\nČačanska trojka: Marija Božić, Svjetlana Tomićević i Tanja Stojić, uspela je, u izuzetno jakoj konkurenciji, da se plasira na treće mesto. Prvo mesto pripalo je ekipi iz Smederava, drugo, ekipi iz Beograda.\nMarija Bobić na pobedničkom postolju\nU pojedinačnoj konkurenciji, Čačanka Marija Božić, imala je najbolji rezultat i osvojila zlatnu medalju.\n– Pripreme i odlazak čačanske ekipe na ovo prvenstvo, omogućila je Gradska uprava grada Čačka – kaže Budiša Joković, predsednik SUGN Čačak\nUjko 27/10/2021 u 10:40 Odgovorite\nBravo Marija,svaka cast.\nJelena 27/10/2021 u 13:27 Odgovorite


deca – KRUŠEVAC.LINK\nOvde si trenutno: Home / deca\nKCK – DEČJE KULTURNO LETO: „ČUDESNI SVET BAJKI“\nU utorak, 21. avgusta 2018. godine od 20.00 sati na Letnjoj sceni Kulturno-prosvetne zajednice, u okviru Dečjeg kulturnog leta, biće održan program „Čudesni svet bajki“. Ovu interaktivnu radionicu u kojoj se deca upoznaju sa najlepšim bajkama, uređuje i vodi urednica dečjeg programa Kulturnog centra Kruševac Rajna Aleksić.\nPrvi festival muzike za decu Rasinskog okruga biće održan 8. juna u Bioskopu Kruševac u okviru Vidovdanskih svečanosti Grada Kruševca. Prvo polufinale počinje večeras u Beloj sali KCK u 18 sati, dok će drugo polufinalno veče biti održano sutra u istom terminu. Na Festivalu će učestvovati deca iz kruševačkih osnovnih škola, deca iz MŠ Stevan […]


petak, 22 maj 2020 08:28\nNa putevima u Republici Srpskoj i Federaciji BiH povoljni su uslovi za vožnju, zastoja i posebnih ograničenja nema, osim na dionicama na kojima se izvode radovi i privremena signalizacija reguliše saobraćaj, dok na graničnim prelazima jutros nema dužih čekanja.\nLica koja ulaze u Republiku Srpsku, odnosno u BiH, sa pasošem BiH više ne podliježu mjeri izolacije u kućnoj sredini, niti su obavezni da imaju negativan PCR test.\nSrbija je otvorila svoje granične prelaze i za putnički i robni saobraćaj bez neophodnog testa na virus korona i dozvole komisije.\nIz Auto-moto saveza /AMS/ Republike Srpske navode da su mogući odroni na dionicama puteva u usjecima i pored kamenih kosina i vozačima savjetuju maksimalno opreznu vožnju.\nZbog minerskih radova danas će biti privremeno obustavljen saobraćaj na dionici magistralnog puta Pale - Sarajevo, na lokalitetu kamenoloma "LJubogošta", maksimalno 15 minuta u periodu od 12.00 do 14.00 časova.\nSaobraćaj se odvija naizmjenično jednom trakom zbog radova na putevima Olovo - Kladanj - Tuzla, Ostrožac - Jablanica, Donja Orahovica - Šićki Brod, Donji Vakuf - Turbe, Posušje - Grude, Cazin - Skokovi i Srbljani - Bosanska Krupa.\nImajući u vidu ogromne napore koje medicinski radnici u Republici Srpskoj svakog dana ulažu da pomognu svim oboljelima uprkos opasnosti od Korona virusa, AMS Republike Srpske donio je odluku da besplatno pruži uslugu prevoza vozila zdravstvenih radnika Srpske koji ostanu u kvaru ili im zatreba druga vrsta pomoći na putu na teritoriji Republike Srpske i BiH.\nViše iz ove kategorije « VRIJEME: Danas vedro i sunčano, temperatura do 21 stepen VRIJEME: Danas sunčano, temperatura do 23 stepena »


VAR: Koliko je videotehnologija STVARNO podigla kvalitet suđenja?\nNa redovnom godišnjem sastanku Međunarodnog nogometnog odbora (IFAB), tijela zaduženog za regulaciju pravila fudbalske igre, u ponedjeljak je u sjedištu Međunarodne fudbalske federacije (FIFA) razmatrana upotreba videotehnologije (VAR) kao pomoć fudbalskim sudijama.\nU protekle dvije godine u dvadesetak zemalja širom svijeta, među kojima su Engleska, Francuska, Italija i Njemačka, VAR tehnologija korištena je u više od 800 zvaničnih utakmica, a prvi rezultati su jako pozitivni.\nIFAB je ohrabren dobijenim rezultatima, a konačnu odluku o nastavku upotrebe VAR tehnologije IFAB treba donijet na godišnjem zasjedanju u trećem mjesecu ove godine.\nU analizi IFAB navodi se kako se VAR tehnologija koristi u četiri situacije: prilikom postizanja golova, situacija koje vode do penala, direktnih crvenih kartona te slučajeva kada sudija pogriješi u identifikaciji igrača koji je počinio prekršaj za žuti ili crveni karton.\nNa osnovu 804 zvanične utakmice u kojima je korištena VAR tehnologija, zaključeno je da se u prosjeku u svakoj trećoj utakmici događa jedna očita pogreška u nekoj od četiri spomenute kategorije.\nBez upotrebe VAR tehnologije sudije su imale tačne procjena u 93% svojih odluka u četiri ključne kategorije, dok se upotrebom tehnologije taj postotak u analiziranim utakmicama podigao na 98,9 posto.\nŠto se tiče toka utakmice i gubitka vremena prilikom pregledavanja snimki, IFAB navodi kako je gubitak vremena zanemariv i višestruko manji u odnosu na neke uobičajene događaje na fudbalskim utakmicama, kao što su izvođenje prekida ili zamjene.\nTakođer, od 804 utakmice u kojima je korištena VAR tehnologija u njih 69 posto nije bilo potrebe za pregledavanjem snimki.\nPodaci dobijeni na analiziranim utakmicama su ohrabrujući i, po svemu sudeći, VAR tehnologija mogla bi biti korištena na Svjetskom prvenstvu u Rusiji 2018. godine.\nFOTO: Evo kako je Franck Ribery u 2 SLIKE na Instagramu `pokopao` arbitra koji je IZBACIO BAYERN\nPRIJETI SKANDAL NEZAPAMĆENIH RAZMERA: PSG poslao materijal UEFA o "sudijskoj krađi" u korist Barce\nTORRES OTKRIO NAKON UTAKMICE: Neka svi znaju da smo mi i očekivali da neko dobije crveni karton\nJUVENTUS JE TEŠKO OŠTEĆEN PROTIV BAYERNA: TV snimak potvrdio da je gol Morate bio čist!\nU ITALIJI OGORČENI: Da li je Juventus u ove dvije situacije oštećen protiv Bayerna?


Komesar Šut u Upravi policije MUP-a Zeničko-dobojskog kantona održao sastanak sa predstavnicima OHR-a | Visoko.co.ba\nNaslovnica ZDK Komesar Šut ...\nKomesar Šut u Upravi policije MUP-a Zeničko-dobojskog kantona održao sastanak sa predstavnicima OHR-a\nDanas, 17.12.2018. godine, u službenoj posjeti Upravi policije Ministarstva unutrašnjih poslova Zeničko-dobojskog kantona boravili su predstavnici OHR-a ( Ured visokog predstavnika), koje je u svom uredu primio i ugostio policijski komesar Šut Semir.\nPrilikom održanog susreta, komesar Šut je informisao svoje goste o dinamici sprovođenja aktivnosti koje se intenzivno poduzimaju na izradi i donošenju podzakonskih akata, a koji se tiču primjene novousvojenog Zakona o unutrašnjim poslovima Zeničko-dobojskog kantona.\nTakođe je razgovarano o toku izrade Prijedloga Budžeta Ministarstva unutrašnjih poslova i Uprave policije Zeničko-dobojskog kantona, sa akcentom na status Uprave policije, a u kontekstu usvojenih izmjena, kojim se učvršćuje pravna i budžetska samostalnost Uprave policije, što ujedno predstavlja i najvažnije značajke pomenutog Zakona. Zaključeno je da će, u skladu sa Zakonom, Ministarstvo i Uprava policije u najskorije vrijeme finalizirati svoje aktivnosti koje bi omogućile budžetsko osamostaljenje Uprave policije od budžetske 2019. godine.\nČlanak prijeŽrijeb Evropske lige: Dinamo na Plzen, derbi između Lazia i Seville\nSljedeći članakŽrijeb Lige prvaka: Tri susreta njemačkih i engleskih klubova u osmini finala


Vlada prodaje Telekom - Ekonomija - Dnevni list Danas\nPočetna » Ekonomija » Vlada prodaje Telekom\nVlada prodaje Telekom\nVlada Srbije donela je juče odluku o prodaji akcija Telekoma Srbije koje predstavljaju 51 odsto kapitala tog javnog preduzeća, rečeno je u Vladi Srbije. Prodaja će biti realizovana putem javnog tendera, a Vlada Srbije će odrediti minimalnu cenu akcija. Na sednici Vlade prihvaćen je i izveštaj privatizacionog savetnika o proceni 100 odsto kapitala Telekoma Srbije, koja iznosi 2,43 milijardi evra, kažu u vladi.\n0Piše: Tanjug 14. oktobra 2010. 18.37\nNa sednici je usvojen i predlog prenosa bez naknade akcija na građane (15 odsto), bivše i sadašnje zaposlene u Telekomu Srbija (6,4 odsto). Ministarstvo finansija biće zaduženo za sprovođenje postupka prodaje, izbor strateškog partnera i odrediće minimalnu cenu većinskog udela koji će biti ponuđen na međunarodnom tenderu. Tender će biti objavljen u Fajnenšel tajmsu i predviđaće, kao i kod prodaje nekadašnjeg Mobi 63, prvo prijavljivanje zainteresovanih kompanija i proveru tehničkih uslova, a zatim licitaciju, tako da bi ceo postupak prodaje državnog udela u Telekomu trebalo da bude završen do kraja godine.\nAlabar prodaje hotele\nČudan model prodaje Galenike\nVlada kuknjavom smanjila cenu


Dodik najavio “Crnu knjigu” SNSD-a – dijalogin.tv\nDodik najavio “Crnu knjigu” SNSD-a\nPredsjednik SNSD-a i predsjednik Republike Srpske Milorad Dodik javno je poručio da će se preko svojih ljudi u institucijama vlasti obračunati sa svim onim koji su nanijeli štetu SNSD-u.\nRukovodstvo SNSD-a je svoju izbornu pobjedu slavilo na stranačkom skupu, 30. oktobra u Banjaluci, a tom prilikom lider ove stranke obećao je da će SNSD napraviti svoju “Crnu knjigu” u koju će biti upisani svi oni koji su bilo kada na bilo koji način SNSD-u napravili štetu, a pogotovo oni koji su bili u SNSD-u, dobili mandat na ime SNSD-a i onda se priklonili drugim političkim organizacijama.\n-To će značiti da ćemo preko naših organa i naših ljudi u institucijama vlasti voditi borbu protiv tih imena. To moramo da uradimo!, pojasnio je Dodik.\nNa istom skupu je poručio i da Vlada Republike Srpske neće pomagati opštine u kojima nije pobijedio SNSD niti će članovi Vlade imati bilo kakvu komunikaciju sa rukovodstvima tih opština. (BNTV)\nUhapšeni u akciji "Pravda" predati Tužilaštvu


Članci poređani po datumu: nedelja, 04 februar 2018\nOsmanbašići u Janji godišnje beru 300 kilograma kivija /VIDEO/\n2004. godine Kasim Osmanbašić na svom imanju u Janji zasadio je kivi s namjerom da isproba hoće li ovo mediteransko voće u Semberiji dati od sebe rod.\nPromovisan projekat za bolji položaj žena na selu /VIDEO/\nUdruženja i zadruge jedini su organizacioni oblik za žene u ruralnim sredinama u Republici Srpskoj, a jedan od najvećih problema članova ovih organizacija je što svoje proizvode nemaju gdje da plasiraju.\nIskorištavanjem otpada iz ratarske i stočarske proizvodnje do višestruke koristi /VIDEO/\nU Republici Srpskoj godišnje se proizvede oko 20.000 tona nusproizvoda životinjskog porijekla i životinjskog otpada koji se uglavnom baca.\nŠire se farme, raste broj grla i proizvodnja mlijeka ekstra klase\nProizvodnja mlijeka na savremenoj farmi Gajića u Gornjem Crnjelovu povećana je skoro za duplo u posljednje dvije godine.\nOsiguran izvoz brašna u Tursku - nije upitan ni plasman junetine /VIDEO/\nMinistar spoljne trgovine i ekonomskih odnosa BiH Mirko Šarović okupio je u Bijeljini predstavnike mlinske industrije iz cijele BiH koji su inicirali susret sa nadležnim kako bi razgovarali o perspektivama mlinskog sektora ali i problemima s kojima se suočavaju.\nIzvjesna pojava bolesti i štetočina na usjevima usljed blage zime /VIDEO/\nLane su poljoprivredne ozime kulture zbog niskih temperatura i jakog mraza imale slabiji porast, ove godine blaga zima nije do sada naudila pšenici, ječmu i uljanoj repici.\nOdržan prvi koncert polaznika "Kreativnog kursa gitare"\nU Centru za kulturu u Bijeljini je sinoć održan prvi koncert polaznika "Kreativnog kursa gitare", koji vode profesori gitare Milica Ivanović i Darjan Jovanović.\nU Republici Srpskoj i Federaciji BiH danas će biti oblačno i hladno sa snijegom, uz dnevnu temperaturu vazduha do pet stepeni Celzijusovih.


Šestoro Srba povredjeno u Kosovskoj Mitrovici\nIzvor: S media, 02.Sep.2009, 09:15\nU sukobu Srba i Albanaca koji se dogodio sinoć u Mikronaselju u severnom delu Kosovske Mitrovice šetorica mladića srpske nacionalnosti lakše su povredjena, rečeno je Tanjugu u Kosovskoj policijskoj službi (KPS).\nRegionalni portparol KPS Besim Hoti izjavio je Tanjugu da se incident dogodio oko 21 sat i da je policija pokrenula istragu ali zasad nema saznanja na koji način je došlo do sukoba.\nPrema nezvaničnim informacijama sukob se prvo dogodio na igralištu >> Pročitaj celu vest na sajtu S media << u Mikronaselju gde Srbi i Albanci često i medjusobno igraju fudbal a nešto kasnije i na još jednoj lokaciji.\nDežurni hirurg u mitrovičkoj bolnici Miroslav Dančetović izjavio je Tanjugu da je hospitalizovano šest mladića koji su nakon ukazane pomoći upućeni kući.\nDančetović je precizirao da su povredjeni imali izmedju 15 I 19 godina starosti i da su u sukobu zadobili lakše telesne povrede.\nMikronaselje je jedno od tri mešovita kvarta u severnom delu Kosovske Mitrovice u kojem osim Srba živi i znatan broj kosovskih Albanaca.\nVečerašnji incident je jedan od retkih koji se u poslednje vreme dogodio u tom naselju.


OBN TV i Grand produkcija i ove subote nastavljaju potragu za mladim, talentnovanim ljudima sa lijepim glasom - Portal 072info\nOBN TV i Grand produkcija i ove subote nastavljaju potragu za mladim, talentnovanim ljudima sa lijepim glasom\n4. Decembra 2015. Vrijeme objave: 18:34 sati\nVeseli žiri i raspjevani takmičari garancija su da je pred nama i ove subote još jedno izdanje showa sa mnogo dobre zabave i još više dobre muzike u kojem će gledaoci pored malih ekrana moći uživati u još jednoj nezaboravnoj noći na OBN TV.\nAtraktivna Jelena Karleuša i Marija Šerifović će bez sumnje i ovoga puta svojim ponašanjem izazivati najviše komentara na društvenim mrežama tokom trajanja “Zvezda Granda” .\nNajgledaniji muzički format na Balkanu pretvoriti će se u moćno kraljevstvo, kralja znate, a upoznati ćete i kraljicu…I oni će vas pozvati na ludu žurku u kraljevstvu. Neki od takmičara će imati čast uraditi selfie sa kraljem i kraljicom dok će drugi biti u nemilosti…\nGost večeri je Vesna Zmijanac.\nNovo izdanje Zvezda Granda i ove subote je na programu OBN TV od 21 sat!\nNa području FBiH u protekla 24 sata registrovano 36 krivičnih djela i 69 saobraćajnih nesreća


NSinfo: Nagrade za najlepše bašte\nNagrade za najlepše bašte\nDodelom nagrada, u vidu vaučera za kupovinu sadnog materijala ovogodišnjim laureatima, završena je 19. akcija „Sačuvajmo lepe kuće i bašte Sremskih Karlovaca“\nkoju organizuje Društvo za negovanje tradicija i razvoj Sremskih Karlovaca u saradnji s karlovačkom opštinom i Pokretom gorana Vojvodine i uz njihovu podšku. Nagrade je dobitnicima uručio predsednik opštine Nenad Milenković, ističući koliku ulogu u identitetu Sremskih Karlovaca ta akcija igra gotovo dve decenije.\nOve godine, kako je rečeno na svečanoj dodeli nagrada, za učešće u akciji se prijavilo 13 kandidata, što je znatno više nego poslednjih godina. Nakon obilaska prijavljenih, komisija, čija predsednica je Jasna Atanacković, donela je odluku da dodeli tri prve nagrade u kategoriji najepše savremene bašte, i to Jasni Janjić Jovanović, Gordani Ilić i Radinki Milisavljević. Drugo mesto u toj kategoriji pripalo je Goranu Maraviću, a treće Vladislavi Šnur. U kategoriji „Sačuvan ambijent stare kuće i bašte“ pobednik je Nataša Veselinović, a nagrada za najlepši poslovni prostor pripala je vlasniku kafea „Famildž“ NV Goranu Zrniću.\nPo rečima Jasne Atanacković, namera organizatora akcije je da i u Sremskim Karlovcima zaživi običaj, kao u nekim evopskim zemljama, da određenim danima vlasnici otvore vrata svojih bašta i pokažu ih posetiocima, što bi bio novi sadržaj u turističkoj ponudi Karlovaca. Ona je naglasila da su ovogodišnje pobedničke bašte generalno lepo isplanirane, odlično koncipirane i održavane i, što je najvažnije, rezultat velike ljubavi i truda uloženog u njih.\nPosebna pohvala izrečena je na račun Nataše Veselinović, koja je nagrađena zbog sačuvanog ambijenta stare kuće i bašte. Kako je napomenula Jasna Atanacković, to je jedna od retkih kompletno sačuvanih starih karlovačkih kuća i bilo bi dobro da lokalna samouprava povuče poteze koji bi doprineli da bude više takvih primera.\nU okviru svečanosti povodom dodele nagrada Agnes Potkonjak iz novosadskog Zavoda za izgradnju grada održala je predavanje o manje zastupljenim cvetnim vrstama kod nas, dok je Svetlana Bogdanović govorila o zaštiti bilja.\n... Novi Sad, sremski karlovci, zanimljivosti


KATASTROFA Zastupnice vladajućih stranaka i članice Komisije za ljudska prava protiv ravnopravnosti spolova @ StartBiH.ba\nNaša stranka objavila je da Dom naroda Parlamentarne skupštine BiH nije usvojio izmjenu Zakona o Vijeću ministara kojom bi bilo osigurano najmanje 40 posto manje zastupljenog spola u svakom narednom sastavu Vijeća ministara BiH, što su tražile zastupnice Mirjana Marinković-Lepić i Aida Baručija iz Kluba Naša stranka - Nezavisni blok.\n- Ovakvi rezultati glasanja samo pokazuju da podrška vladajućih stranaka ravnopravnosti ostaje samo na deklarativnom nivou. Iako bi članovi i članice komisija koje u fokusu svoga rada imaju ravnopravnost spolova i ljudska prava trebali biti prvi u borbi za ostvarivanje jednakosti, to se prilikom glasanja ne vidi. Činjenica da su neke žene glasale protiv i bile suzdržane govori u prilog tezi da je za postizanje ravnopravnosti spolova mnogo važnije koju ideologiju slijedi političarka ili političar nego kojeg su spola. Očigledno je da postoje retrogradne politike i ideologije te da se na njihove predstavnice, kao ni na predstavnike, ne može računati u provedbi ravnopravnosti spolova - rekla je Marinković-Lepić.\nAmbasador Alkalaj o trideset godina članstva BiH u Ujedinjenim nacijama i sadašnjim izazovima


Realni rast BDP Srbije jedan odsto u drugom kvartalu\nBeta\t 31. avgusta 2015. 13:00\nRealni rast bruto domaćeg proizvoda (BDP) Srbije u drugom kvartalu 2015. iznosio je jedan odsto u poređenju sa istim periodom prethodne godine, objavio je danas Republički zavod za statistiku (RZS).\nKako se navodi u saopštenju, posmatrano po delatnostima, od aprila do juna 2015. u poređenju sa isti periodom lani značajan realni rast bruto dodate vrednosti zabeležen je u sektoru građevinarstva od 12,6 odsto, sektoru industrije i snabdevanja vodom i upravljanja otpadnim vodama 7,8 odsto i sektoru trgovine na veliko i malo i popravke motornih vozila, saobraćaja i skladištenja i usluga smeštaja i ishrane 2,1 odsto.\nZnačajan pad bruto dodate vrednosti zabeležen je u sektoru državne uprave i obaveznog socijalnog osiguranja, obrazovanja i zdravstvene i socijalne zaštite 2,9 odsto.\nU drugom kvartalu 2015. godine realni rast zabeležen je kod bruto investicija u osnovne fondove 8,6 odsto, izvoza robe i usluga 8,7 odsto i uvoz robe i usluga tri odsto.\nRealni pad zabeležen je kod izdataka za finalnu potrošnju domaćinstava od 1,4 odsto, izdataka za finalnu potrošnju neprofitnih institucija koje pružaju usluge domaćinstvima 2,3 odsto i kod izdataka za finalnu potrošnju države 2,9 odsto.\nDesezonirani podaci pokazuje rast BDP Srbije u drugom kvartalu 2015. godine od 2,2 odsto u odnosu na prethodni kvartal, navodi se u saopštenju RZS.


TRAGIČAN KRAJ POTRAGE ZA NESTALOM DEVOJKOM: Telo Martine Tadić izvučeno 25\nAnđela Popović\t 10.12.2020. 00:00h\nPredsednik Visokog sudskog i tužilačkog saveta BiH Milan Tegeltija rekao je da bi u slučaju da podnese ostavku, njega na toj poziciji trebalo da nasledi Srbin iz Republike Srpske.\n"Nakon moje smene ili ostavke desilo bi se mnogo toga, ali se neće desiti ništa na kvalitetu i poboljšanju pravosuđa u BiH" rekao je Tegeltija u emisiji Telering na RTRS.\nOn nije želeo da otkrije da li će podneti ostavku na poziciju predsednika VSTS-a, ističući da će svoju odluku saopštiti sutra na konferenciji za novinare u Banjaluci.\nGovoreći o vlastitoj bezbednosti, Tegeltija je rekao da je prilično opušten u Banjaluci i da nema nikakvih strahova, ali da ima veliku zabrinutost za svoju ličnu bezbednost u svakom pogledu.\n"Moguće je da mi neko učinili zlo i u Banjaluci, ali je mnogo verovatnije da se to dogodi u Sarajevu zbog same teritorije. Verujem da u Banjaluci postoje i službe bezbednosti koje ne bi to tako lako dopustile ili, ako bi se to dogodilo, makar bi to istražile i ne bi pozdravile" istakao je Tegeltija.\nU javnosti je nedavno objavljen audio snimak telefonskog razgovora Tegeltije sa Mijanom Buhom, doskorašnjom članicom VSTS, koja je navodno insistirala da njena sestra Sanja Cagar bude imenovana za sudiju Osnovnog suda u Banjaluci.\nNakon toga, zatraženo je da Tegletija da ostavku na mesto predsednika VSTS.


"Šumadijska šljivovica" dobila sertifikat, donacija stigla i od švajcarske organizacije - Naši u svetu\n“Šumadijska šljivovica” dobila sertifikat, donacija stigla i od švajcarske organizacije\nObjavljeno 29/08/19 u 07:00\n“Šumadijska šljivovica” oznaka je geografskog porekla koju je početkom avgusta posle dvogodišnje sertifikacije uspela da dobije Asocijacija proizvođača rakije “Šumadijska rakija”, rečeno je na promociji sertifikata u Beogradu.\nProizvodnja “Šumadijske šljivovice” počela je pre 15 dana ali će, pošto prema sertifikatu mora da odleži bar 18 meseci, na tržištu biti 2021. godine.\n“Šumadijska šljivovica” je jedna rakija i svaka destilerija radi jednu vrstu rakije za sada, a za nas je bitno da ćemo preko sertifikata imati lakši izvoz rakije jer za proizvode s geografskim poreklom u EU nema carinskih barijera ni kvota”, rekao je Mijailović i dodao da su ti proizvodi u Evropi i skuplji.\nKako je objasnio, svi potrošači biće sigurni u recepturu i kvalitet proizvodnje jer je proizvodnja pod kontolom Akreditacionog tela Srbije preko laboratorije “Jugoinspekta”.\n“Da bi do toga i došlo, neophodna nam je ozbiljna podrška koju može da pruži samo država u smislu odgovarajućih fondova koji bi pomogli naše proizvođače koji već proizvode u registrovanim destilerijama, kao i one koji razmišljaju o tome”, rekao je popović.\n“Lično mislim da je to najupečatljiviji proizvod sa područja Šumadije, i sada će se ograditi na surovom tržištu od mase serijski proizvoda slične vrste – napravićemo brend”, rekla je ona, i dodala da će na taj način “Šumadijska šljivovica” dobiti posebnu vrednost.\nProizvođači rakije očekuju da će dobijanje oznake geografskog porekla pomoći i razvoju turizma a posetioci će biti sigurni u “Šumadijsku šljivovicu”.\nKako se ova rakija pravi od šljiva samo iz Šumadije, računaju da će uspešna sertifikacija omogućiti i dalji razvoj voćarstva kao i da će doprineti povećanju zasada autohtone sorte “crvena ranka”.\nAsocijacija proizvođača rakijeRakijaSertifikatšljivovica\nNovi CD prizrenskih bogoslova, “Pesme stare Srbije” prvi put u San Francisku (VIDEO)\nEr Srbija ušla u krug vodećih svetskih avio-kompanija ovim sertifikatom


Janković: Ljudi se ne usuđuju da prijave diskriminaciju i nasilje | N1 Srbija\nJanković: Ljudi se ne usuđuju da prijave diskriminaciju i nasilje\n06.11.2019. |21.12 |\nPoverenica za ravnopravnost Brankica Janković ocenila je u Danu uživo da se ljudi plaše i ne usuđuju da prijave diskriminaciju i nasilje. "Glavni razlog neprijavljivanja je da se ljudi plaše. Plaše se da prijave diskriminaciju na poslu, jer se plaše otkaza, reakcije... Nije lako savladati strah, to je najkompleksniji problem, savladati lični strah", kaže ona, ističući posebno male sredine.\nGovoreći o Zakonu o finansijskoj podršci porodici, Janković kaže da je Inicijativa za ocenu ustavnosti tog zakona podneta još prošle godine, odmah nakon početka primene.\n"Nismo čekali odluku suda, istovremeno smo podneli Inicijativu za izmene i dopune. Već smo se dva puta obraćali, smatramo da je važno pitanje, da je evidentno da je u praksi dovelo do problema, bilo bi vreme da se dobra volja negde vidi i na delu", kaže ona.\nKako kaže, ono što jeste bio problem je da se i pre donošenja zakona požurilo.\n"Nisu se videle sve posledice njegove primene, zaista mi je žao što je uopšte došlo do tog problema", kaže ona.\nGovoreći o slučaju Ilije Vučevića, koji je u Beogradu pretučen jer su napadači mislili da je homoseksualac, Janković pita "šta bi bilo da jeste homoseksualac".\n"Nosio je torbu i nekome je to dalo za pravo da nasrne na njega, da čovek dobije batine zbog toga što je neko mislio da je homoseksualac, pa šta i da je bio", kaže Janković.\nIstiče da je cela LGBT zajednica saglasna da postoje pomaci, ipak naglašava da treba da se uradi nešto na prevenciji da do incidenata ne bi dolazilo.\n"Svaki drugi pripadnik LGBT zajednice bio je izložen nekoj vrsti diskriminacije, ali i nasilja. Uglavnom slučajevi najdrastičnijeg nasilja dobiju medijsku pažnju", kaže ona.\nKako kaže, postoji veliki otpor prema drugom i drugačijem, pogotovo kada su u pitanju pripadnici LGBT populacije.\n"Spremniji smo da prihvatimo neke grupe, među kojima je postojala veća distanca, Albanci, migranti, muslimani, ali kada je u pitanju LGBT zajednica, uprkos nespornim pomacima, ljudi teško prihvataju u svojoj blizini pripadnike LGBT zajednice", kaže Janković.\nDodaje da je kaznena politika veliki problem i ističe da joj je žao što ova prilika nije iskorišćena da se pošalje slika o nedopustivom nasilju.\n"Bilo je jako dobro da smo videli da je MUP imao brzu reakciju, ali nismo dobili drugačiju sankciju kao poruku", kaže ona.\nKako kaže, ljudi se ne usuđuju da prijave i diskriminaciju i nasilje.\n"Glavni razlog neprijavljivanja je da se ljudi plaše. Plaše se da prijave diskriminaciju na poslu, jer se plaše otkaza, reakcije... Nije lako savladati strah, to je najkompleksniji problem, savladati lični strah", kaže ona, ističući posebno male sredine.\nOsvrnula se i na slučaj Marije Lukić, koja je prijavila seksualno uznemiravanje i tužila Milutina Jeličića Jutku, koga je danas na suđenju došao da podrži i predsednik SRS Vojislav Šešelj.\nŠešelj je ocenio da je "biološki nemoguće da je Jeličić poslao 15.000 poruka Mariji Lukić" zbog, kako je objasnio, testosterona, što je bilo propraćeno aplauzom.\nJanković je rekla da to ne zavređuje komentar, a da je aplauz "naravno, još veći problem".\n"Dobro je što je suđenje izmešteno iz Brusa, ali to nije dalo baš neke rezultate, i tamo jedna strana dobija podršku, što je nedopustivo, što ne sme da postane deo naše kulture", kaže ona.\nPodseća da je u Brusu bilo i navijanja, što je, kaže, "nestvarno", a da u Kruševcu imamo "objašnjenje" zašto su se desili ovi slučajevi.\n"Zato i kažem da potpuno razumem da je najteže osloboditi se straha, ali je svakako moguće da se polako pojedinci oslobađaju, čujete i Mariju Lukić", kaže ona.\nDodaje da ne zna kako će se doći do konačne sudske presude ako bude podrške sa bilo koje strane, i ponavlja da nema nikakav komentar na reči Vojsilava Šešelja i aplauz koji ih je pratio.\nBrankica Janković Poverenik za zaštitu ravnopravnosti Milutin Jeličić Jutka Marija Lukić Vojislav Šešelj Ilija Vučević LGBT nasilje diskriminacija\nPoverenicu pod hitno skinuti sa budžeta i kao državni organ ukinuti. Posao i nadležnosti koje ima paralelno već delotvornije obavljaju drugi državni organi i mnogobrojne nevladine organizacije gde je njoj mesto ako se iskreno zalaže za ljudska prava. Ostavka ODMAH !\nJa sam pretrpeo diskriminaciju u mladim godinama i nosim psihičke posledice celi život. Pod diskriminacijom mislim na verbalno, a i fizičko nasilje, pretnje. Mala sredina je po tim pitanjima surova, jer u krug srećeš iste ljude i ne oprašta... Nazalost, na kraju ovde smo svi bar po malo diskriminisani, jer ovo je nehumano društvo, a na čelo institucija se dovode podobni, kojima odgovara da ništa ne preduzimaju ili prosto ne mogu. Nadam se da ćete objaviti komentar.\nPa podignite ljudima svest da smeju i moraju da prijave diskriminaciju i nasilje..


Marko Milovanović Marun: Nagrada je mehanizam da shvatim da sam na pravom putu - Glas Srpske\nSrna 06.08.2020 09:19\nSREBRENICA - Pjesnik iz Srebrenice Marko Milovanović Marun, jedan od troje ovogodišnjih dobitnika nagrade "Stražilovo" za najbolju pjesničku knjigu objavljenu u kulturnoj instituciji "Brankovo kolo" u Sremskim Karlovcima, smatra da su nagrade jedini mehanizam da mladi stvaralac shvati da je na pravom putu s obzirom na tretman poezije u društvu.\n"Posebna mi je čast što je žBrankovo kolož izdavač moje knjige, uz to je još i nagrađena i to predstavlja izuzetan osjećaj i zadovoljstvo", navodi Milovanović.\n"Ličnost zbog koje sam počeo pisati je Milan Mladenović iz grupe žKatarina velikaž, a ja sam iskušenik koji treba da dokaže kroz vrijeme da li sam bio vrijedan da me ozari plamen poezije", ocjenjuje Milovanović.\n"U posljednjih nekoliko godina poeziju sam slao samo na konkurse koji imaju višedecenijsku tradiciju i kojima predsjedavaju istaknuti književnici i kritičari. žBrankovo kolož je jedna od vodećih institucija našeg kulturnog, duhovnog, filozofskog, kulturnog i književnog stvaralaštva i njena nagrada imponuje", ističe Marun.\nMarun je sekretar srebreničke "Prosvjete" i pokretač i organizator velikog broja kulturnih sadržaja i događaja u ovom mjestu čiji je dostojni kulturni poslanik.\nMilovanović za svoju drugu knjigu "Svevideći mrak" nagrađen je prestižnom nagradom "Stražilovo", a za prvu zbirku poezije "Oči domskih noći" dobio je prvu nagradu "Spasoje Pajo Blagojević" na pjesničkom konkursu "Pjesnička riječ na izvoru Pive" 2017. godine u Plužinama.\n"Pred nama je pesnički rukopis kultivisanog izraza, jake imaginacije i upečatljivih slika i prizora. Pesnik svetla i mraka, Marko Milovanović Marun poseduje životvorni pelcer pobednika, onoga koji savladava htonsku mrklinu svakodnevice i uspeva da se domogne svetla. žSvevideći mrakž je pesnička knjiga koja nam predstavlja formiranog autora, pesnika na dužu stazu, onoga koji neće odustati na prvoj raskrsnici ili pri novom iskušenju", naglašava se u obrazloženju.


Udovičić posetio kompaniju Koka-Kola Helenik | Ministarstvo omladine i sporta\n,,Na današnjem razgovoru dobili smo veoma značajne informacije i predloge. Jedan od njih je i predlog da se praksa uvede ne samo na fakultete nego i u škole, pa čak i u Zakon o obrazovanju, da damo šansu mladim ljudima da u sklopu studiranja i školovanja imaju mogućnost prakse jer prema savetima predstavnika ove kompanije - tada mladi ljudi imaju mogućnost da sagledaju budućnost u Srbiji, da osete kako velike kompanije rade, da shvate da mogu da imaju svoju mećunarodnu karijeru i kroz rad u srpskim kompanijama“, rekao je ministar Udovičić.\nKoka-Kola Helenik je šesta kompanija koju je ministar posetio u okviru projekta Ministarstva omladine i sporta Republike Srbije, koji se tiče zapošljavanja mladih. Projekat je pokrenut uz podršku predstavnika mladih iz saveza nevladinih organizacija KOMS (Krovna organizacija mladih Srbije) i NAPOR (Nacionalna asocijacija praktičara i praktičarki omladinskog rada).\n,,Posetom prethodnim kompanijama, uvideli smo da postoji veliki raspon između dostupnih profila i potreba tržišta rada. Cilj je upravo da skrenemo pažnju mladih na potrebe privrede, i da ih motivišemo da se bave zanatima za kojima postoji stvarna potreba na tržištu rada. Želimo da kroz ovaj projekat, koji će rezultirati izradom Nacionalnog programa mera za zapošljavanje mladih, promovišemo među mladima zanimanja za kojima postoji stvarna potreba na tržištu rada, i skrenemo im pažnju na potencijal u tim oblastima“, rekao je ministar Udovičić.\nSastanku je prisustvovao i generalni direktor kompanije Koka-Kola Helenik Srbija Ramon Vajdinger.\n“Saradnja korporativnog i javnog sektora od izuzetnog je značaja za unapređenje privrednog ambijenta, ali i razvoj lokalne zajednice. Saradnja sa Ministarstvom omladine i sporta dobar je primer kako zajedno možemo doprineti boljoj edukaciji mladih, svako iz svog polja ekspertize. Kompanija Koka-Kola Helenik veruje u snagu znanja i posvećena je razvoju ne samo svojih zaposlenih, već i talentovanih mladih ljudi“ , rekao je generalni direktor kompanije Koka-Kola Helenik Srbija Ramon Vajdinger.


Delegacija Ženske parlamentarne mreže i Odbora za ravnopravnost polova u Sremskoj Mitrovici - Skupština Autonomne Pokrajine Vojvodine\n20. 10. 2014.Delegacija Ženske parlamentarne mreže i Odbora za ravnopravnost polova u Sremskoj Mitrovici\nNovi Sad/Sremska Mitrovica, 20. oktobar 2014. godine - Delegacija Ženske parlamentarne mreže i Odbora za ravnopravnost polova Skupštine AP Vojvodine u kojoj su bile pokrajinske poslanice Maja Sedlarević, Stojanka Lekić i Nada Bodrožić i pokrajinski poslanik Goran Gonđa, sastala se danas u Sremskoj Mitrovici sa predstavnicima lokalne samouprave, odbornicama, članicama i članovima Komisije za rodnu ravnopravnost u Skupštini tog grada.\nU ime domaćina, goste su pozdravili predsednik gradske Skupštine Danilo Kovačević, pomoćnik gradonačelnika Borislav Babić, sekretarka Skupštine grada Jelena Marković, načelnik Gradske uprave za zdravstvenu, socijalnu zaštitu i zaštitu životne sredine Željko Novaković i predsednica Komisije za rodnu ravnopravnost Svetlana Grujičić.\nNa sastanku su predstavljene dosadašnje aktivnosti i iskustva u radu Ženske parlamentarne mreže i Odbora za ravnopravnost polova Skupštine AP Vojvodine, kao važnih činioca u okviru raspoloživih mehanizama za rodnu ravnopravnost u pokrajini.\nDomaćinima iz Sremske Mitrovice data je sugestija i puna podrška u formiranju Ženske mreže u Skupštini grada i za unapređenje rada lokalne Komisije za rodnu ravnopravnost.\nUkazano im je, da su Ženska mreža i Odbor za ravnopravnost polova pokrajinske Skupštine otvorene za svaki vid saradnje i pomoći u svim segmentima.\nRazmotreni su predlozi i ideje za buduću saradnju, zajedničko delovanje i učešće u programima koji promovišu rodnu ravnopravnost.\nU konstruktivnom razgovoru, ukazano je da u Sremskom okrugu kao i u drugim delovima naše pokrajine i države, postoji izražena potreba za bržim i efikasnijim rešavanjem brojnih problema, kao što su učestali slučajevi porodičnog nasilja, ostvarivanje bolje saradnje između tužilaštva, MUP-a, centara za socijalni rad.\nU tom smislu, naglašeno je da je umrežavanje svih činioca u oblasti rodne ravnopravnosti, od lokalnih do državnih, ključno za ostvarivanje dobrih rezultata.\nKao uspešni modeli ostvarivanja pune rodne ravnopravnosti navedeni su gradovi Subotica, Sombor i Zrenjanin, a ukazano je i na to da se njihova praksa može primeniti i u Sremskoj Mitrovici, gde će po uzoru na navedene gradove uskoro biti izgrađena Sigurna kuća za štićenice od porodičnog nasilja.\nObraćajući se domaćinima, Maja Sedlarević je naglasila da je tema rodne ravnopravnosti tema za koju svi treba da budu zainteresovani bez obzira na polnu, versku, nacionalnu ili političku pripadnost.\n„Ženska parlamentarna mreža u Skupštini AP Vojvodine je pokrenuta po uzoru na istu takvu mrežu koja postoji u Narodnoj skupštini Republike Srbije. Mi smo sastavljene od poslanica koje pripadaju različitim političkim opcijama i odlično funkcionišemo i ispunjavamo naše zajedničke zadatke i ciljeve koji prevazilaze te stranačke razlike“, kazala je Sedlarevićeva.\nOna je kao primer navela Poslovnik o radu Ženske parlamentarne mreže koji obezbeđuje da se koordinatorke te mreže i njihove zamenice biraju po principu jednake zastupljenosti svih poslaničkih grupa.\nStojanka Lekić je podsetila na Odluku Odbora za ravnopranost polova da se sve ono što je urađeno na nivou pokrajine prenese na novo lokalne samouprave i da se opštinskim mehanizmima za ravnopravnost polova pruži puna podrška u radu i pokretanju razgovora o svim temama koje se tiču žena i rodne ravnopravnosti. Ona je ukazala i na potrebu zajedničkog rada i konsenzusa svih političkih partija oko zajedničkih pitanja i kao pozitivan rezultat navela primer kupovine jednog ginekološkog stola za žene sa invaliditetom, sredstvima poslanica, poslanika, odbornica i odbornika iz različitih stranaka i opština.\nStojanka Lekić je još jednom pozvala odbornice iz Sremske Mitrovice da formiraju Žensku mrežu u lokalnoj Skupštini i da zajednički sa postojećom Komisijom za rodnu ravnopravnost rade na rešavanju aktuelnih pitanja, navodeći da će u tome uvek imati podršku Ženske parlamentarne mreže i Odbora za ravnopravnost polova Skupštine AP Vojvodine, kao i drugih pokrajinskih mehanizama.\nGovoreći o radu pomenutih tela pokrajinske Skupštine, Nada Bodružić je podsetila na rezultate njihovih aktivnosti u okviru obeležavanja „16 Dana aktivizma u borbri protiv nasilja nad ženama“.\n„Mi smo u Skupštini AP Vojvodine organizovale veoma značajne skupove koji su na jednom mestu okupili sve relevantne činioce i podigli svest o značaju tema iz oblasti rodne ravnopravnosti“, kazala je Nada Bodružić. Ona je navela i da je zahvaljujući angažovanju ovih tela u budžetu pokrajine opredeljeno deset miliona dinara više za podršku zapošljavanju žena koje su žrtve porodičnog nasilja.\nGoran Gonđa je ukazao da je u cilju efikasnijeg rešavanja problema iz oblasti rodne ravnopravnosti potrebno obezbediti jednako učešće i žena i muškaraca u radnim telima i institucijama i pozvao predstavnike lokalne samouprave u Sremskoj Mitrovici ali i svim drugim gradovima i opštinama u Vojvodini, da to urade.\nSastanak u Sremskoj Mitrovici je nastavak započetih aktivnosti Ženske parlamentarne mreže i Odbora za ravnopravnost polova na pružanju podrške skupštinama opština u Vojvodini da formiraju i uspostave rad ženskih mreža i drugih radnih tela koja se bave pitanjima iz oblasti rodne ravnopravnosti.\nŽenska parlamentarna mreža Skupštine Autonomne pokrajine Vojvodine, osnovana je pre godinu dana sa ciljem ostvarivanja načela parlamentarne demokratije, vladavine prava i ljudskih sloboda. Mreža u saradnji sa resornim Odborom i drugim srodnim mehanizmima uspešno sprovodi brojne aktivnosti koje imaju za cilj razvijanje i promociju rodne ravnopravnosti, podsticanje i rešavanje najaktuelnijih problema sa kojima se građanke i građani suočavaju u svakodnevnom životu.


SNSD neće učestvovati u radu Parlamenta BiH, a hoće li i dalje primati plate?\nRedakcija 12.04.2019 12:28\nIako nije prisustvovao današnjoj hitnoj sjednici Predstavničkog doma Parlamentarne skupštine Bosne i Hercegovine na kojoj je trebala biti razmatrana situacija u vezi s povećanim prilivom migranata poslanik Saveza nezavisnih socijaldemokrata (SNSD) Staša Košarac obratio se novinarima kazavši da nije bilo političkih uvjeta za održavanje sjednice.\n– Dok se ne završi imenovanje novog saziva Vijeća ministara BiH koji će biti odraz volje birača na prethodnim općim izborima niti jedan od dva doma PSBiH nemaju šta raditi. Ne odustajemo od tog stava i dok se ne implementiraju izborni rezultati nećemo učestvovati u radu – poručio je Košarac.\nTakođer, ponovio je partijski stav da SNSD traži ono što im pripada prema Ustavu i Dejtonskom mirovnom sporazumu koji su jasni kada je u pitanju struktura vlasti na državnom nivou i to je da jednu trećinu u tim tijelima predstavljaju predstavnici iz RS-a, a najviše dvije trećine iz Federacije BiH.\nPotvrdio je navode da je Stranka demokratske akcije (SDA) zatražila na jučerašnjem sastanku formiranje još jednog ministarstva unutar Vijeća ministara BiH kao rješenje za prevazilaženje nesuglasica oko raspodjele resora, ali SNSD, najavio je, neće to prihvatiti “jer to nije u skladu sa Ustavom BiH i Dejtonskim mirovnim sporazumom”.\nPrethodni članakJackie Chan i Chris Tucker pripremaju nastavak legendarnog filma “Gas do daske”\nNaredni članakBivša direktorica Doma zdravlja Bihać nezakonito zaposlila 35 osoba


NAPREDNI ROBOT KOMPANIJE LG UVODI NAS U NOVU ERU AI ROBOTIKE\nBeograd, 23. avgust 2018. godine – Kompanija LG Electronics (LG) predstaviće posetiocima ovogodišnjeg IFA sajma prvog nosivog humano-centričnog robota, rezultat napora kompanije da u narednoj deceniji postane lider u segmentu razvoja i proizvodnje servisnih robota. Za razliku od prethodno najavljenih robota kompanije LG kao što su Guide Robot, Cleaning Robot i Serving Robot, LG CLOi SuitBot se ne kreće samostalno kroz aerodromske salone i hotelske hodnike. Nosivi robot funkcioniše kao medicinsko pomagalo, pružajući podršku nogama korisnika, kako bi im omogućio veću pokretljivost i snagu donjih ekstremiteta.\nLG je 2017. godine uložio u startup kompaniju koja razvija robote čija je funkcija prevazilaženje ograničenja ljudskog tela u svakodnevnom životu. LG CLOi SuitBot rezultat je ove saradnje i istraživanja kompanije SG ROBOTICS o tome na koji način nosivi roboti mogu poboljšati kvalitet života korisnika. Uz pomoć zglobova koji se prirodno rotiraju, CLOi SuitBot se kreće na opušten i prirodan način i pruža podršku donjim ekstremitetima prilikom hodanja, stajanja ili rada. Dizajn same cipele robota, poput sandale, i funkcija automatskog podešavanja omogućavaju jednostavno korišćenje i odlaganje pomagala, što razlikuje LG CLOi SuitBot od drugih eksoskeletona.\nDodatno, LG CLOi SuitBot se može povezati sa drugim servisnim robotima kompanije LG (predstavljenim na CES sajmu 2018 godine) kako bi postali deo pametne mreže za pružanje informacija i alata potrebnih na radnim mestima kao što su proizvodnja, logistika i distribucija. Linija servisnih robota LG CLOi nastala je u sklopu inicijative kompanije posvećene razvoju proizvoda zasnovanih na tehnologiji veštačke inteligencije (AI) namenjenih komercijalnom sektoru. AI tehnologija omogućava LG CLOi SuitBot-u da uči i razvija se kroz prepoznavanje i analizu biometrijskih podataka i podataka o životnoj sredini, merenje i analizu pokreta kako bi predložio optimalne kretnje i stavove za maksimalnu energetsku efikasnost.\n„LG CLOi SuitBot dokazuje našu punu posvećenost proširenju portfolia servisnih robota koji pružaju opipljivu udobnost i inovacije u našim životima”, izjavio je Song Dae-hyun, predsednik kompanije LG Home Appliance & Air Solution. „Ovo je još jedan primer širokog spektra revolucionarnih AI proizvoda dizajniranih dam kroz interakciju sa korisnicima, dramatično povećaju korisničku udobnost i stvore nove mogućnosti za unapređenje naše robotske inicijative i dalji rast ”.\nPosetioci štanda LG-ja na sajmu IFA, u Hali 18 u Messe Berlinu, od 31. avgusta do 5. septembra, imaće priliku da lično uvere u performanse LG linije robota iz prve ruke.


Destino Pension Gyeongju, Gjeondžu - ažurirane cene za 2019. godinu\nDestino Pension Gyeongju (Vikendica), Gjeondžu (KOR) - ponude\nVikendice Destino Pension Gyeongju\n49-43, Saegol-gil, 38128 Gjeondžu, Južna Koreja – Prikaži mapu\nDestino Pension Gyeongju toplo dočekuje Booking.com goste od 20. maj 2016.\nU kom periodu želite da boravite u objektu Destino Pension Gyeongju?\n1 bračni krevet i 2 futona\nOvaj apartman ima prostor za sedenje, kuhinjsko posuđe i ploču za kuvanje.\nOvaj apartman nudi klima-uređaj, prostor za sedenje i kuhinju.\nSpavaća soba 2: 1 bračni krevet i 2 futona\nSpavaća soba 3: 1 bračni krevet i 2 futona\n3 objekta u gradu Gjeondžu kao što je Destino Pension Gyeongju - rezervisano u poslednja 12 sata\nJezik koji se govori: Engleskom (VB), Korejskom\nSadržaji smeštajnog objekta: Destino Pension Gyeongju\nKućni red Objekat Destino Pension Gyeongju je otvoren za posebne zahteve - dodajte zahtev u sledećem koraku.\nObjekat Destino Pension Gyeongju prihvata sledeće kartice i zadržava pravo da privremeno blokira iznos na kartici pre vašeg dolaska.\nMolimo vas da unapred obavestite smeštajni objekat Destino Pension Gyeongju o očekivanom vremenu dolaska. Napomenu možete da napišete u polju za posebne zahteve prilikom rezervisanja. Osim toga, objekat možete direktno da kontaktirate pomoću kontakt podataka navedenih u potvrdi rezervacije.\nPotrebno je najmanje 5 recenzija da da bismo mogli da odredimo ocenu gostiju. Ukoliko rezervišete i ocenite svoj boravak, možete pomoći objektu Destino Pension Gyeongju da dostigne ovu brojku.\n13 osobe trenutno traže smeštaj u gradu Gjeondžu\nKako stići do objekta Destino Pension Gyeongju od aerodroma Pohang Airport\nNajbolje na destinaciji: Gjeondžu Kliknite ovde za više objekata blizu popularnih znamenitosti na destinaciji: Gjeondžu\nUlsan Airport (USN) 22,1 km\nPohang Airport (KPO) 24,7 km\nMeđunarodni aerodrom Daegu (TAE) 61,2 km\nUštedite do 50% u gradu Gjeondžu


Valentina Ilić - ManpowerGroup | Alumni asocijacija Univerziteta Singidunum Valentina Ilić - ManpowerGroup | Alumni asocijacija Univerziteta Singidunum\nMoje ime je Valentina Ilić, nekadašnji sam student Univerziteta Singidunum. Nakon završenih osnovnih studija Poslovnog fakulteta, na smeru Marketing i trgovina, usavršavanje u domenu svojih interesovanja sam nastavila na master studijama, na smeru Menadžment ljudskih resursa.\nPored osnovnih fakultetskih aktivnosti, veliki uticaj na razvijanje mojih poslovnih veština i prvih poslovnih koraka je imalo tromesečno iskustvo u agenciji za trening i razvoj H.art, kao i iskustvo u studentskoj organizaciji AIESEC, gde sam aktivnim učešćem na više različitih projekata shvatila da je oblast ljudskih resursa pravac u kom želim da se moja dalja karijera razvija.\nZahvaljujući uzajamnoj saradnji sa profesorima na Univerzitetu Singidunum, dobila sam priliku danakon završenoginternship programa u trajanju od pet meseci postanem deo tima u kompaniji ManpowerGroup, na poziciji Permanent Placement Consultant, koja je lider na tržištu u oblasti ljudskih resursa.\nManpowerGroup je multinacionalna kompanija poreklom iz SAD-a, sa sedištem u Milvokiju. Preko 65 godina, pružamo kompanijama sveobuhvatna rešenja iz oblasti ljudskih resursa. Sa predstavništvima u preko 80 zemalja širom sveta, ManpowerGroup predstavlja globalnog lidera u oblasti privremenog i stalnog zapošljavanja, obezbeđujući organizacijama svih veličina kontinuirana kadrovska rešenja kako bi poboljšali poslovnu spremnost i konkurentnost. ManpowerGroup u Srbiji je prihvatila i primenila globalne najbolje prakse, i od 2008. godine kada smo ušli na tržište, dokazali smo i razvili našu ekspertizu na najvišem mogućem nivou. ManpowerGroup pomaže kompanijama da upravljaju promenljivim potrebama za talentima na današnjem tržištu rada u kome brzi pristup adekvatnim kadrovima predstavlja jaku konkurentnu prednost. Već nekoliko godina zaredom, ManpowerGroup je jedina kompanija u ovoj oblasti proglašena za najetičniju kompaniju u svetu od strane Ethisphere Instituta. ManpowerGroup je visoko rangirana na Fortune 500 listi koja sadrži najveće američke kompanije, a istovremeno se nalazi na listi najvećih svetskih kompanija.\nZa više informacija posetite www.manpower.rs.\nMoja poruka budućim studentima jeda u toku studiranja iskoriste sve mogućnosti koje im Univerzitet Singidunum pruža, prvenstveno otvoren pristup profesora i podrška koju pružaju studentima u sticanju znanja i iskustava koji su van okvira izabranog studijskog programa. Nakon uspešno završenih studija i dosadašnjeg iskustva koje sam stekla, mogu da potvrdim da mi je Univerzitet Singidunum pružio temelje da svoju karijeru počnem i nastavim da gradim sa velikom motivacijom ka uspehu.


Ljudmila Cvetković | 20. nov 2019.\n„Od 2014. godine, kada smo počeli da radimo monitoring, imamo čak preko 500 različitih povreda od manipulacija, iznošenja neistina o ljudima, uvreda, pretnji, tehničkih napada na sajtove, curenje podataka o ličnosti građana“, kaže Bojan Perkov iz Šer fondacije.\n„Recimo, bio je slučaj kada su bila uklonjena dva videa istraživačkog medija BIRN sa Jutjuba koji su se odnosili na visoke državne funkcionere. Ta videa su u komunikaciji sa Jutjubom vraćeni, ali često se dešava da vi kao građanin ili medij nemate načina da odreagujete na takve situacije i da sadržaj ostane blokiran“, navodi Perkov.\nOd aprila do septembra zabeležena su i dva narušavanja kategorije informacione privatnosti. Tako je u junu portal „Inđija kafe“ bio meta tehničkih napada, nakon što je novinarka portala Verica Marinčić bila zastrašivana i na meti uvreda narodnog poslanika vladajuće koalicije, a u septembru je portal Arms Watch nekoliko dana bio nedostupan u Srbiji zbog tehničkih napada, neposredno po objavljivanju teksta o poslovima oca ministra unutrašnjih poslova Srbije Nebojše Stefanovića sa trgovinom oružjem, navodi se u šestomesečnom monitoringu Šer fondacije.\n„On je faktički našao 13 tekstova koji su ga pogodili prethodnih godina i zbog toga je tužio. U novembru, mislim da je 20. novembar, imam jedno ročište sa njim od 9 do 11 sati, pa sledeće u pola 12. Kada ste izgubili dan za to, vi onda nemate više vremena da se bavite novinarstvom, odnosno istraživanjem bilo čega“, navodi Matorčević.\n„Nažalost, i pored toga što se sve te pretnje i uvrede prijavljuju, vrlo mali broj dobija sudski epilog, odnosno vrlo mali broj izvršilaca na kraju bude otkriven. Kada izvršioci budu otkriveni vrlo često se sa njima zaključuju sporazumi o priznanju krivičnog dela ili se čak primenjuje institut odlaganja krivičnog gonjenja gde ti ljudi uplate neki novac u humanitarne svrhe, pa se onda odbaci krivična prijava“, navodi Milić.\n„Kada su u pitanju krivična dela izvršena u onlajn okruženju na štetu novinara za to je nadležno Tužilaštvo za visokotehnološki kriminal. Međutim, veliki broj krivičnih dela izvršenih na štetu novinara se sada kvalifikuju kao neka krivična dela koja se gone po privatnoj tužbi. To znači da novinar sam mora da vodi istragu a ne tužilaštvo, da novinar mora da sazna ko se nalazi iza lažnog profila sa, na primer na Fejsbuku, preko koga novinaru stižu pretnje što je u praksi neizvodljivo jer novinar nema resurse da sazna ko se nalazi iza lažnih profila lažnih Fejsbuk stranica koje služe samo za targetiranje pojedinih novinara i pojedinih medija“, kaže Milić.\nAnaliza Šer fondacije petogodišnjeg perioda sažeta je u knjigu „Greška 404: Digitalna prava u Srbiji 2014-2019“. Pored ličnog svedočenja ljudi koji su bili na meti napada, knjiga sadrži analizu nekih od najznačajnijih slučajeva, kao i trendova u domaćim i međunarodnim okvirima bezbednosti na internetu.\n← Utvrđivanja povrede prava uzbunjivača\nTrifunović primio nagradu „Pravi muškarac“ i posvetio je Aleksandru Obradoviću →


Stres na radnom mestu okidač za moždani udar | Anekdotstory- anekdotstory.ru\nStres na radnom mestu okidač za moždani udar\nNa svakih 100 hiljada stanovnika Evrope godišnje se beleži 115 ishemijskih moždanih udara kod muškaraca i 75 ishemijskih udara kod žena\nOsobe izložene stresu na radnom mestu imaju veći rizik za moždani udar, objavili su švedski naučnici univerziteta u Ječepingu.\nInače, stres na radnom mestu je ranije povezivan i s povećanjem rizika za srčani udar (infarkt), piše stručni časopis "Stroke". Novi rezultati zasnovani na analizi podataka prikupljenih za potrebe 14 ranijih studija su izloženost stresu na radnom mestu povezali sa prosečno 24 odsto većim rizikom za ishemijski moždani udar prouzrokovan krvnim ugruškom, piše agencija Rojters.\nInače, na svakih 100 hiljada stanovnika Evrope godišnje se beleži 115 ishemijskih moždanih udara kod muškaraca i 75 ishemijskih udara kod žena.\nOstali faktori rizika za moždani udar su povišena koncentracija holesterola u krvi, dijabetes, hipertenzija i porodična istorija moždanog udara.


Hrvatski savez udruženja proizvođača mleka, koji je u februaru organizirao proteste mlekara u Zagrebu i na još 30-ak punktova u državi, iduće sedmice će predstaviti svoju pravnu akciju protiv mlekarske industrije.\nOpširnije: Pokrenuta pravna bitka za višu cenu mleka Dodaj novi komentar\nNapisano 06 maj 2012 .\nMinistarstvo poljoprivrede Hrvatske je tokom prva četiri meseca ove godine povukla iz prodaje 13.240 kilograma krušaka i 729 kilograma salate iz Bosne i Hercegovine (BiH) sa obrazloženjem da ti proizvodi nisu zadovoljavali standarde tržišta Evropske unije (EU), u pogledu dozrelosti, oblika i sličnih propisa.\nOpširnije: Usorac: Zabraniti izvoz svih artikala iz Hrvatske u BiH Dodaj novi komentar\nBord izvršnih direktora Svetske banke odobrio je BiH kredit od 40 miliona dolara za projekat unapređenja sistema navodnjavanja, koji treba da pomogne poljoprivrednicima da povećaju prinose, saopšteno je iz ove finansijske institucije.\nOpširnije: Kredit od Svetske banke za navodnjavanje u BiH Dodaj novi komentar\nNiz sporazuma o ukidanju necarinskih barijera u prometu hranom koje je Srbija proteklih meseci potpisala sa susednim zemljama olakšaće procedure, ubrzati protok robe i sniziti troškove, što će dovesti i do pojeftinjenja u maloprodaji, objavljeno je u najnovijem broju "Agrobiznis" magazina.\nOpširnije: Lakši promet i niže cene hrane u regionu Dodaj novi komentar\nProlećna setva u BiH trenutno je u punom jeku, jer su vremenske prilike poslednjih dana gotovo idealne za ove poljoprivredne radove, pa bi setva mogla biti završena za desetak dana.Iako je morala biti prolongirana za nekoliko dana, zbog obilnih kiša koje su onemogućile zasejavanje oranica, prolećna setva, u kojoj će biti zasejano najviše kukuruza, neće zakasniti.\nOpširnije: BIH:Prolećna setva u punom jeku Dodaj novi komentar\nEkonomska kriza pogoršala je ionako zabrinjavajuće stanje crnogorske poljoprivrede.Poljoprivrednici danas predstavljaju samo oko 3 do 4 odsto aktivne evropske populacije. Na Balkanu su zaokret sa kolektivnog ili državnog obradivog zemljišta na male privatne i rascepkane oranice, klimatske promene i finansijska kriza, imali ogroman uticaj na poljoprivrednu proizvodnju i broj poljoprivrednika.\nOpširnije: Crnogorska poljoprivreda u padu Dodaj novi komentar\nNapisano 01 maj 2012 .\nU Općini Goražde u toku je stručno predavanje iz oblasti plasteničke proizvodnje. Osim Općine, suorganizatori su Iranska humanitarna organizacija BIRDS i Federalni zavod za poljoprivredu.\nOpširnije: U općini Goražde u toku četvrodnevno predavanje iz oblasti plasteničke proizvodnje Dodaj novi komentar\nNapisano 29 april 2012 .\nPrema inicijalnoj analizi Hrvatskoj nije prihvatljiv prijedlog Evropske komisije da se stave gornje granice na izravna plaćanja za poljoprivrednike jer su mnogi hrvatski proizvođači jako mnogo investirali u prilagodbu standardima EU-a i opterećeni dugoročnim kreditima.\nOpširnije: Hrvatska: Neprihvatljivo ograničavanje poljoprivrednih poticaja EU Dodaj novi komentar\nDirektor Programa razvoja tržišne poljoprivrede FARMA, koji finansiraju vlade SAD-a i Švedske putem agencija USAID i SIDA, Bruce Brower sastao se danas u Bihaću s premijerom Unsko-sanskog kantona (USK), Hamdijom Lipovačom.\nProjektom FARMA finansirani su projekti razvoja poljoprivrednog i prerađivačkog sektora u BiH.\nOpširnije: BIH:U USK-u postignuti najbolji rezultati u projektu "Farma" Dodaj novi komentar\nProizvođači suhomesnatih proizvoda u Crnoj Gori, koji očekuju izvozni broj za plasman svoje robe na evropskom tržištu, moraće dosta toga da izmene u tehnologiji proizvodnje i kvalitetu proizvoda.\nŠef Delegacije Evropske unije u Podgorci Leopold Maurer je pre nekoliko dana, na skupu posvećenom pripremama crnogorskih kompanija za nastup na tržištu Evrope, pomenuo čuvenu crnogorsku pršutu.\nOpširnije: Crnogorska pršuta preslana za EU Dodaj novi komentar


Vozači, PAŽNJA: Na ovim dionicama saobraćaj je OBUSTAVLJEN\nČetvrtak, 07.11.2019 | 07:21\nNepovoljne vremenske prilike, odroni, voda na kolovozu doveli su do prekida ili promjene režima saobracaja na pojedinim putevima, saopšteno je danas iz Auto moto saveza Crne Gore.\nZbog odrona je obustavljen saobraćaj u mjestu Sokolovina na putnom pravcu Mojkovac-Đurđevića Tara.\nObustavljen je saobraćaj na putu Podgorica-Kolašin kod tunela 7,8 i 9 zbog vodenih bujica. Takđe, je obistavljen saobraćaj na putu Mateševo-Podgorica.\nJednom trakom naizmjenično zbog vode na kolovozu saobraća se na putnom pravcu Kolašin-Mojkovac u mjestu Sjerogošte.\nZa putnike koji idu prema Srbiji preporučuje se da koriste putni pravac preko Žabljaka i Pljevalja i Granični prelaz Jabuka.\nPrema Bijelom Polju iz pravca Podgorice i obratno prohodan je put Podgorica-Nikšić- Žabljak-Pljevlja, preko Kovrena i Slijepač mosta.\nNa putevima na kojima su u toku radovi neophodna je dodatna pažnja i poštovanje postavljene signalizacije.\nNa magistralnom putu dionica Trubjela-Vilusi u toku su radovi na rekonstrukciji puta. Obustave saobraćaja za sve vrste vozila od 9 do 12i od 14 do 16 sati. Van ovih termina saobraćaj se na mjestu izvođenja radova obavlja naizmjenično jednom trakom.\nDo 18. novembra zbog izvođenja bušačko/minerskih radova u sklopu rekonstrukcije regionalnog puta Pljevlja-Metaljka odobrava se totalna obustava saobraćaja je za sve vrste vozila u terminu od 9 do 11 i od 13 do 15 časova.\nDo 15. novembra zbog asfaltiranja na regionalnom putu Berane-Petnjica lokalitet Budimlja- Groc doći će do totalne obustave saobraćaja u terminu od 9 do 14 sati.\nOd 7. novembra do 6.decembra zbog izgradnje zidova (w12 i w15 k1) na regionalnom putu Berane-Kolašin u sklopu rekonstrukcije puta Lubnice -Jelovica doći će do totalne obustave saobraćaja za sve vrste vozila.\nU protekla 24 sata na putevima u zemlji dogodilo se 17 saobraćajnih nezgoda u kojima je pet osoba lakše povrijeđeno.\nInformacije o stanju na putevima mogu se dobiti putem telefona 19807, 020234999 i 063239987.\nSvi DETALJI slavlja porodice Ražnatović: Ceca vodila računa o svakom detalju KRŠTENJA unuka Željka


Volvo najavio smanjenje fiksnih troškova - BIGportal.ba\n19 Jula, 2019 19 Jula, 2019 057\nKako prenosi Tanjug, automobilska kompanija Volvo je najavila smanjenje fiksnih troškova za dve milijarde švedskih kruna (214 miliona dolara). Volvo je tako postao poslednji u nizu proizvođača automobila čija se profitabilnost našla na udaru cenovnih i tarifnih pritisaka, proisteklih iz kinesko-američkog trgovinskog rata, ocenjuje agencija Rojters. Sa primenom mera za smanjenje…\nKako prenosi Tanjug, automobilska kompanija Volvo je najavila smanjenje fiksnih troškova za dve milijarde švedskih kruna (214 miliona dolara).\nVolvo je tako postao poslednji u nizu proizvođača automobila čija se profitabilnost našla na udaru cenovnih i tarifnih pritisaka, proisteklih iz kinesko-američkog trgovinskog rata, ocenjuje agencija Rojters.\nOperativna dobit kompanije je u drugom tromesečju pala za 38,1 odsto na 2,6 milijardi kruna, što je veći pad od onoga koji je zabeležen u prvom kvartalu. Do pada dobiti je došlo uprkos povećanju prihoda od 1,8 odsto na 67,2 milijarde kruna.


Proizvođač lekova Pfizer planira da započne sa testiranjem svoje eksperimentalne vakcine protiv koronavirusa na deci mlađoj od 12 godina, a roditelji su već izrazili interesovanje za prijavljivanje svoje dece.\nTo će biti prvo ipitivanje vakcine protiv koronavirusa u SAD koje će obuhvatati decu.\nU Dečijoj bolnici u Sinsinatiju ove nedelje započelo je testiranje tinejdžera , a kasnije je planirano da se prebace na uzrast od 12 do 15 godina, rekao je doktor Robert Frenk, direktor Centra za instraživanje vakcina u bolnici.\nKompanije je na svojoj veb stranici potvrdila da ima odobrenje američke Uprave za hranu i lekove da u svoje istraživanje uvrsti i decu mlađu od 12 godina.\n„Zaista mislimo da će vakcina za adolescente i decu biti presudna da se koronavirus stavi pod kontrolu“, rekao je Frenk za CNN.\n„Mislim da je jedna od stvari koju je važno zapamtiti da iako je stopa smrtnosti dece sa kovidom niža nego kod odraslih, ipak nije nula“, rekao je, napominjući da je više od pola miliona dece u SAD zaraženo koronavirusom\nFrenk takođe veruje da je više dece zaraženo koronavirusom nego što pokazuju zvanični podaci.\n„Mislim da smo verovatno otkrili mali broj dece koja su zaražena jer se ne razbole dovoljno da bi ih roditelj odveo na testiranje“, rekao je.\nPfizer, jedna od četiri kompanije koje imaju vakcine u naprednim kliničkim ispitivanjima faze III u SAD-u, navodi da je u svoje istraživanje uključila blizu 38.000 dobrovoljaca.


Plovidba na domaćim rekama i dalje nebezbedna - Novosti - Turistički svet\nPlovidba na domaćim rekama i dalje nebezbedna\nNovo leto, a stari problemi. Posle niza upozorenja na ugroženu bezbednost plovidbe na akvatoriji Beograda (reka Sava 0–15km), sektor ušća reke Save i Dunava, kao i na nedovoljan inspekcijski nadzor nad plovilima, nije postignut nikakav pozitivan rezultat. Problemi su počeli da se javljaju i na akvatoriji Novog Sada od 1250-1265km, navodi u saopštenju na svom sajtu Udruženje profesionalnih lađara.\nKako ističu, nautičari su često usidreni u plovnom putu, splavare–rinuju (plove sa isključenim motorima posredstvom vodene struje) ne obraćaju nikakvu pažnju na ostale učesnike u plovidbi, vezuju se za objekte bezbednosti plovidbe (bove koje označavaju ivice plovnog puta), što je po zakonu izričito zabranjeno, presecaju kurs velikim plovilima i u ozbiljnoj meri ugrožavaju bezbednost plovidbe.\nNavigatori na velikim brodovima su sve češće izloženi veoma stresnim situacijama zbog nesavesnosti nautičara, ljubitelja reke, i zbog odsustva adekvatnog inspekcijskog nadzora na rekama.\nOd već veoma zahtevnog zadatka prolaska kroz novosadske ili beogradske mostove za jednog navigatora u letnjem periodu, došli smo do noćne more i prenapete situacije za navigatora koji treba da obavi gotovo nemoguć zadatak, navodi Udruženje.\n- Ovom prilikom apelujemo na sve nautičare da krajnje ozbiljno shvate plovidbu i boravak na reci, da omoguće ljudima koji se profesionalno bave plovidbom da nesmetano obavljaju svoj posao bez nepotrebnih stresova i problema, a nadležnim organima takođe da ozbiljno shvate naša upozorenja i pojačaju inspekcijski nadzor na teritoriji cele Srbije - poručuju iz Udruženja.\n- Posebno bismo pozvali sva nautička udruženja da nam se jave ukoliko su zainteresovani za besplatnu dodatnu edukaciju iz bezbednosti plovidbe za svoje članove. Na našem sajtu se može preuzeti besplatna brošura sa preporukama za nautičare a mi smo na raspolaganju svima da kroz razgovor i edukaciju podignemo nivo znanja i svesti svih učesnika u plovidbi - navode iz Udruženja.


Prezentacija turističke ponude Trebinja na sajmu u Varšavi\nTuristička organizacija Trebinja od danas prezentuje turističku ponudu tog grada u okviru Međunarodnog sajma turizma koji se održava u Varšavi.\nIz Turističke organizacije grada Trebinja saopšteno je da se prezentacija odvija, shodno planu predstavljanja i nastupa na inostranim turističkim tržištima, te uvećanom interesovanju privrednih i turističkih aktera, kao i samih turista iz Poljske za Republiku Srpsku.\nTrebinjska turistička organizacija jedina je lokalna turistička organizacija iz Republike Srpske koja aktivno učestvuje na sajmu u Varšavi /27. International Travel Show – TT Warsaw/, a nastup se i ovaj put realizuje u saradnji sa Turističkom organizacijom Republike Srpske i to u okviru zajedničkog promotivnog štanda koji je pozicioniran na odličnoj lokaciji, ističe se u saopštenju.\nIz Turističke organizacije grada Trebinja naveli su da je tokom dana štand posjetila ambasador BiH u Poljskoj Koviljka Špirić koja je iskazala zadovoljstvo prezentacijom na ovom najvećem i najznačajnijem turističkom dešavanju u Poljskoj sa 450 izlagača i 136 tur-operatora iz 53 različite zemlje svijeta, kao i da se očekuje da sajam tokom tri dana trajanja posjeti više od 20.000 ljudi.\nOvim predstavljanjem nastavljena je serija nastupa na inostranim turističkim sajmovima, a Poljska je odabrana zato što predstavlja veliko turističko tržište sa više od 38 miliona državljana, te zato što turisti iz ove srednjoevropske zemlje imaju dugu tradiciju obilazaka bivših jugoslovenskih republika i u sve većem broju posjećuju Trebinje, dodaje se u saopštenju.\nMeđunarodni sajam turizma u Varšavi traje do subote, 23. novembra.


Pastor: Komisija za planove u Subotici vratila Plan koji predviđa rušenja u centru izrađivaču\nSrušeno Hajzlerovo kupatilo, foto: NJ/Magločistač\nPotpredsednik Saveza vojvođanskih Mađara (SVM) Balint Pastor objavio je danas na svom Fejsbuk profilu da je „zahvaljujući zdravom razumu i do sada neviđenom jedinstvenom zalaganju Subotičana Komisija za planove vratila Nacrt plana detaljne regulacije Zone II izrađivaču“.\n„To praktično znači da je otklonjena opasnost od rušenja 55 objekata u srcu grada i da se na njihovom mestu podignu višespratne stambene zgrade koje se ne uklapaju u ambijent arhitektonske slike grada“, naveo je Pastor.\nNa petočasovnoj burnoj javnoj sednici Komisije za planove, koja je održana u utorak, 16. marta, u svečanoj sali Gradske kuće, raspravljalo se o 26 primedbi građana i stručnjaka na Nacrt Plana detaljne regulacije centra grada Subotice – Zona II, na osnovu kog se predviđa rušenje više od polovine objekata u pet ulica u zaštićenom gradskom jezgru. Građani su zatražili povlačenje ovog Plana i izradu novog koji bi bio u skladu sa postojećom ambijentalnom celinom, objavio je portal Magločistač.\nU svojstvu građana, primedbe su predali i Balint Pastor i Ištvan Pastor.\n“Pastor: Komisija za planove u Subotici vratila Plan koji predviđa rušenja u centru izrađivaču”\n19.03.2021 at 03:00\nnedajte svoj grad bandi crvenoj!!!podrska\nUpišite tekst * eight × = 72


VojvodinaCafe - Pančevo uvodi električne automobile i bicikle\nPančevo uvodi električne automobile i bicikle\nVest objavljena: 24.10.2013 07:18\nPančevo je prvi grad u Srbiji koji će koristiti solarnu energiju i vetrogeneratore u oblasti saobraćaja, jer je u tom gradu pušteno u rad "Ostrvo za održivi saobraćaj" koje se sastoji od fotonaponskih panela i fotonaponskog uređaja za napajanje, povezanog na bateriju za punjenje automobila i bicikala, pustili su u rad gradonačelnik Pančeva Pavle Radanov, ambasador Italije u Beogradu Đuzepe Manco i savetnica za zaštitu životne sredine provincije Ravena Mara Ronkuci.\nOstrvo se sastoji iz nadstrešnice sa fotonaponskim panelima i vetrogeneratorima, dva električna automobila sa dva sedišna mesta, jedan električni automobil "reno kangu", sa pet sedišnih mesta, četiri električna bicikla i uređaj za punjenje akumulatorskih baterija, koji se napaja direktno sa elektromreže kao dopunski izvor napajanja.\nSredstva za realizaciju tog jedinstvenog projekta, oko 220.000 evra, obezbeđena su u okviru programa "Sinet- trans lokalna mreža za saradnju između Italije i jugoistočne Evrope".\nVozila će se koristiti za obilazak mernih mesta monitorig sistema i rad inspekcije za zaštitu životne sredine, kao zaokružen sistem rada koji potpuno funkcioniše na ekološkim principima i promoviše smanjenje emisije štetnih gasova, navodi se u saopštenju.\n"Italijanska kooperacija" - Kancelarija ambasade Italije za saradnju i razvoj obezbedila je ta sredstva u okviru programa, koje je region Emilija-Romanja donirao gradu Pančevu, a predstavnici provincije Ravena su tehnički izveli projekat.\nOvakav sistem je prvi u Srbiji, rekao je gradonačelnik Pančeva i pozvao sve lokalne samouprave u Srbiji da dođu u Pančevo da se uvere kako sve to izgleda, da bi i oni nabavili slična vozila, radi prevencije zagađenja vazduha.


Vesti online / Vesti / Društvo / Žandarmerija moli roditelje: Čuvajte decu, mnogo ih se davi\nRoditelji se zapričaju ili ne obraćaju pažnju na decu, a njih za to vreme odnela voda\nKomandir ronilačkog centra Žandarmerije Aleksandar Kikoš ukazao je da se broj utopljenika svake godine povećava i da je sve više dece koja na taj način izgube život, te da je ronilački centar Žandarmerije ove godine imao duplo više intervencija u odnosu na prethodnu.\nKikoš je apelovao na roditelje da više obrate pažnju na decu tokom kupanja, da paze na njih neprekidno dok su u vodi i da ne idu na neuređena kupališta. On je pozvao neplivače da, kada se kupaju na mestima gde postoje spasioci, pre ulaska u vodu skrenu pažnju da ne znaju da plivaju, kako bi spasioci o njima poveli računa.\nIstakao je i da ne bi trebalo skakati u vodu, posebno na mestima gde se ne vidi dno, imajući u vidu da se često u mutnoj vodi nalaze drveni ili metalni predmeti koji mogu da dovedu do povreda.\n- Osobe koje koriste plovna vozila tokom vožnje treba stalno da koriste pojaseve, kao i da ne voze u blizini obale, jer bi na taj način mogli da povrede kupače - naveo je Kikoš i dodao da kupači ne bi trebalo da idu daleko od obale na mestima gde se čamci koriste.\nDeca nisu svesna koliko je voda opasna\n* Udavilo se troje dece u Tisi? Dečaci skočili da spasu devojčicu\n* Devojka nestala u reci kod Sokobanje\n* Udavio se dečak na reci Tamiš\n* Utopio se desetogodišnjak u Dunavu\nSVET Očuh bacao devojčicu u bazen dok se nije udavila\nHRONIKA Nađena tela nestalih Pazaraca\nHRONIKA Pronađena tela utopljene dece u Tisi


Predsednik Aleksandar Vučić najavio je da će država, ukoliko dođe do zatvaranja ovih delatnosti, pomoći tom delu privrede, novim merama.\n"Ako budemo morali da zatvaramo, a očigledno je da se bližimo tome, posebno u delu ugostiteljskih i turističkih potencijala, dobra vest je da ćemo pronaći način da im pomognemo, da li kroz plaćanje još jednog minimalca ili nekako drugačije, videćemo", rekao je predsednik Aleksandar Vučić i dodao da je situacija u ekonomiji "užasna" u momentima kada mnogi sektori ne rade.\n"Država je međutim uspela da 'uštedi za crne dane' i ljudi iz tih sektora trebalo bi da budu zadovoljni, jer će država učiniti sve da im pomogne", ocenio je predsednik.\nStrahujući od novog zatvaranja srpski ugostitelji poslali su u Vladu spisak neophodnih mera. Tim povodom reagovalo je resorno Ministarstvo trgovine i turizma koje je vladi podnelo inicijativu za smanjenje stope PDV sa 20 na 10 odsto. Jedan od predloga jeste i mogućnost produženja moratorijuma na kredite privrednicima iz ovog sektora.\nGeorgi Genov, predsednik HORES- a, kaže da ugostitelji veruju da bi ove mere mogle da pruže oporavak hotela i restorana.\n"Zatvaranje većine ugostiteljskih objekata tokom prvog talasa imalo je izuzetno težak ekonomski uticaj na naš sektor. Objekti su radili ograničenim kapacitetima, a neophodne mere dodatno su povećale troškove ugostiteljima. Do sada već 17 članica EU ima nižu stopu na ugostiteljske usluge", naveo je Genov.\nPredsednik kompanije "Galeb Grupa" Radoslav Veselinović ocenio je da najviše posledica upravo trpe uslužne delatnosti, ugostiteljstvo, turizam i hotelijerstvo, ali i saobraćaj i potom ostale delatnosti.\n"Već sada dolazi do kašnjenja u isporukama repromaterijala, kasnimo onda i mi u proizvodnji, a to je lanac koji će prouzrokovati pad prometa, ukupnog prihoda, dobiti... U takvim okolnostima vrlo je delikatno reći da li pribeći nekom ozbiljnijem zaključavanju", rekao je Veselinović.\nEkonomisti tvrde da je prvireda Srbije već u problemu, da bi ga dodatno zatvaranje samo produbilo i da su zbog toga nove mere za najugroženije dobar potez.\n"Oni biznisi koji su sada najugroženiji još uvek imaju prostora da prežive, iako ne i da zarade previše. Veći problem će biti ako dođe do dodatnog zatvaranja, jer pandemija traje već osam meseci i jedna je stvar kad grip udari na zdrav organizam, a nešto sasvim drugo kada napadne iscrpljeno telo", ocenio je za "Blic Biznis", Ljubodrag Savić profesor Ekonomskog fakulteta u Beogradu.\nOn je objasnio da je većina preduzeća već umorna, da im je poslovna "kondicija" je smanjena, zalihe istanjene, a da su mnogi i izgubili poslovne partnere tokom prvog talasa.\nVELIKI PAD DRUGE EKONOMIJE EVROZONE Privreda u minusu 13,8 odsto


Atletika: Smederevo dobija jedinstven stadion u regionu - Sports magazin - Magazin o dešavanjima na sportskim borilištima - Sportske vesti\nAtletika: Smederevo dobija jedinstven stadion u regionu\nŠirenje infrastrukture u Srbiji za kraljicu sportova se nastavlja. Srpski Atletski Savez potpisao je ugovor o sufinansiranju projekta za rekonstrukciju atletske staze u Smederevskoj tvrđavi. Ugovor su potpisali gradonačelnica Smedereva, Jasna Avramović i direktor SAS-a, Slobodan Branković.\nSredstva za ovaj projekat je, pored grada Smedereva, dalo Ministarstvo omladine i sporta RS kao i Srpski atletski savez koji će deo pokriti iz svojih sponzorskih i donatorskih sredstava. Pored pomenutih institucija ogromnu podršku pružio je i predsednik Atletskog kluba Smederevo, Darko Savić.\nOčekujemo da radovi počnu u julu i da se završe tokom avgusta ove godine. To će biti jedinstven atletski objekat na svetu i vrlo atraktivan za organizaciju medjunarodnih i domaćih takmičenja, jer će biti izmedju zidina Smederevske tvrdjave.\n“Zahvaljujući upornosti Srpskog atletskog saveza konačno ćemo uspeti da realizujemo ovaj projekat. Pre osam godina, udarili smo kamen temeljac (2012) , a ovog avgusta će svi gradjani Smedereva dobiti jedan stadion na koji će biti ponosni”, rekla je gradonačelnica ovog grada, Jasna Avramović.


Trijumf Spartak Prozivke na Borac kupu - Vaterpolo vesti\nTrijumf Spartak Prozivke na Borac kupu\nEkipa Spartak Prozivke trijumfovala je međunarodnom turniru „Borac kup“, koji se krajem oktobra igrao u Banjaluci.\nSubotičani su tako odbranili trofej koji su osvojili i prošle godine, a imali su i najboljeg igrača na turniru, pošto je najkorisnijeg vaterpolistu proglašen mladi reprezentativac Srbije, Silard Kokai. Selekcija koju predvodi Nemanja Andrić, inače selektor kadetske reprezentacije Srbije, pobedila je u finalu Triglav iz Kranja rezultatom 11:10 i tako sa maksimalnim brojem pobeda stigla do trofeja.\nNa međunarodnom turniru u Banjaluci učestvovalo je šesnaest ekipa, među kojima su ekipe iz Srbije – Bečej, Radnički, Nais, Sloboda, Spartak Prozivka i Mladost, zatim iz Hrvatske – Opatija i Lošinj, crnogorski vaterpolo je predstavljala ekipa „Bijela“, iz Slovenije Slovan Ljubljana i Triglav Kranj, iz Nemačke Barracudas Nirberg, iz Švedske „Vattenpolo Akademin“, juniorska reprezentacija Ukrajine i domaćin Borac koji je nastupio sa dve ekipe.\nTim sa Prozivke u polufinalu je savladao prvu ekipu Borca sa 11:8, dok je finalu za gol bio uspešniji od slovenačke ekipe „Triglav“ iz Kranja. Bronzana medalja pripala je vaterpolistima Borca, koji su u okršaju za treće mesto nadigrali juniorsku reprezentaciju Ukrajine rezultatom 10:5.\nTags: Borac kup 2018\nBORAC KUP 2018: 16 ekipa, preko 300 igrača i 90 utakmica


Poslednjih godina isključivo su postojali trendovi povećanja cena nekretnina..\nSudeći prema prognozama stručnjaka, zbog rata u Ukrajini troškovi će samo nastaviti da rastu.\nDo kada, to još uvek niko ne zna, ali građani do kraja godine ne treba da očekuju nikakvu bolju situaciju na tržištu, piše portal Nova.rs.\nSveopšti rast cena od početka godine uticao je i na rast cena nekretnina, koje su nastavile da opterećuju budžet građana Srbije, a prema rečima stručnjaka za nekretnine do kraja godine ne treba očekivati da će doći do pada cena stanova.\nOvakvi trendovi prognozirani su znatno pre krize u Ukrajini, ali je rat samo dodatno doprineo da troškovi porastu. Dodatni pritisak na džepove potrošača tek će se osetiti ukoliko poskupe nafta, gas i inputi za proizvodnju.\nOperativni direktor agencije City Expert Miloš Mitić rekao je da će u narednom periodu cene nekretnina nastaviti da rastu, ali da je veoma teško reći kada će doći do stabilizacije cena.\nMitić je istakao da je mnogo ozbiljniji problem energetska zavisnost Srbije i dobrog dela Evrope od ruske nafte i prirodnog gasa.


SEMPL19: Kako tehnologija menja svet medija i marketinga koji poznajemo? - Biznis i Finansije\nHome\tVestiEkonomija\tSEMPL19: Kako tehnologija menja svet medija i marketinga koji poznajemo?\nBen Maher, direktor prodaje u JCDecaux Velika Britanija, objasnio je da digitalizacija pozitivno utiče na out-of-home advertajzing – kako po pitanju efikasnosti u prenošenju marketinških poruka, tako i samom uticaju advertajzing kampanja, posebno kada govorimo o mobilnim tehnologijama. “Digitalizacija je otvorila nove mogućnosti razmene poruka kroz OOH, ali i unapredila brzinu, fleksibilnost i sposobnost prenošenja poruke do krajnjeg potrošača”, kaže Maher.\n“Medijska agencija budućnosti neće biti ni nalik agencijama kakve danas znamo” – tvrdi Andreas Schwabe, generalni direktor Blackwood Seven iz Nemačke, jedne od najnaprednijih medijskih agencija u Evropi koja je uvela mašinsko učenje i veštačku inteligenciju u medijsko planiranje. On je siguran da će rad medijske agencije morati da bude usmereniji na podatke o ciljnim grupama i razvoju novih tehnologija. Veštačka inteligencija posebno će doprineti optimizaciji miksa medijskih kanala, vremenskog okvira i targetiranja.\nReči koje koristimo u komunikaciji su veoma važne, poručila je Susie Dent, TV prezenter i leksikograf iz Velike Britanije. Jezik je moć, kaže ona, i ističe da u marketingu treba koristiti pozitivne reči, jer će ljudi upamtiti emociju koje su te reči u njima izazvale, pa će se oglašivači lakše povezati sa njima. “Ne bojte se da eksperimentišete sa gramatikom”, izjavila je Susie, i navela dva veoma uticajna slogana – Apple-ov “Think Different” i McDonald’s-ov “I’m Loving It” koji su prekršili gramatička pravila, ali uspeli da postanu deo svakodnevnog govora ljudi.\nKreditna kartica Komercijalne banke vam omogućava da sami birate broj rata


Live Nation | Balkanrock.com\nU pojedinim državama SAD-a vraćeni koncerti i druga okupljanja u punom kapacitetu\nZahvaljujući uspešnoj masovnoj vakcinaciji, američke savezne države Teksas i Misisipi ukinule su epidemiološke mere protiv širenja virusa korona. Ne samo da nošenje maski više nije obavezno, već su dozvoljena okupljanja u koncertnim i s...\nLive Nation najavljuje veliku koncertnu sezonu sledeće godine\nIzvršni direktor koncertnog giganta Live Nation rekao je da očekuju da će svladati prepreke koje postavlja koronavirus kako bi sledećeg leta bila spremna za koncerte. Kako IQMag izveštava, izvršni direktor Michael Rapino ostaje optim...\nAmerička kompanija za organizovanje događaja Live Nation palnira dva koncerta na distanci koja će se održati na Novom Zelandu. Koncerti će biti održani pod imenom "Ponovo zajedno", i prvi će biti održan 29. maja u Auckland dvorani The Tu...\nLive Nation planira da pauzira turneje zbog korona virusa\nAmerička kompanija za organizovanje događaja Live Nation palnira odlaganje mnogih svetskih muzičkih turneja zbog pandemije korona virusa, prenosi magazin Billboard. Neki koncerti u narednih neoliko dana će ipak biti održani ali svi ostal...


Otumbajeva: Situacija u Kirgistanu se polako smiruje\nNemiri na jugu Kirgistana polako slabe, saopštila je u utorak predsjednica privremene vlade Roza Otunbajeva. "Stanje je u cjelini pod našom kontrolom, ali ima još mjesta na kojima se osjeća velika napetost" rekla je on na konfrenciji za medije u Biškeku.\nIstovremeno je Rojters iz Ženeve prenio izjavu predstavnika Visokog komesarijata UN-a za ljudska prava Ruperta Kolvila kako postoje "snažne indicije da događaji nisu bili spontani međuetnički sukob, već je u određenom stupnju bili orkestrirani, ciljni i dobro planirani".\n"Nekoliko izvještaja iz Oša i Džalal-Abada sugerišu da je incident počeo s pet simultanih napada u Ošu, u koje su bili uključeni ljudi s fantomkama i oružjem. Izlgeda kao da su željeli provocirati reakciju", kazao je.\nU Biškeku je Otunbajeva rekla da su u džalalabadskoj oblasti počele raditi prodavaonice, ali da ostaje veliki problem dostavljanja humanitarne pomoći na mjesta na kojima su vođeni sukobi. "Bili smo pred humanitarnom katastrofom. Čak i hljeb je dopreman iz vazduha", rekla je ona, dodajući da je humanitarna pomoć ipak počela stizati.\nI Služba nacionalne sigurnosti, kako prenosi Itar-Tass, saopštila je da se stanje u džalalabadskoj oblasti stabilizovalo. "Poštuje se policijski sat, nisu uočeni nikakvi sukobi i masovni neredi", saopšteno je.\nOtunbajeva je najavila da će u srijedu biti objavljen dan žalosti povodom žrtava u neredima na jugu zemlje. Prema najnovijim službenim podacima, u nemirima je poginula 171, a ranjeno više od 1.700 osoba; premijerka privremene vlade je saopštila da je između 30.000 i 40.000 ljudi uzbečke nacionalnosti izbjeglo.\nOtunbajeva je takođe najavila da se referendum o ustavnoj reformi, na kojem se planira i postavljanje pitanja o povjerenju privremenoj vladi, neće otkazati bez obzira na tragične događaje.


Sportske.net - Partizan - A sad u "tramvaj"!\nPartizan - A sad u "tramvaj"!\nCrno-beli se osamili na vrhu, a raspored im daje veliku šansu da jesen završe na prvom mestu. Šampion praktično ne izlazi iz Beograda do kraja jesenjeg dela. Doduše, i Zvezda će posle gostovanja u Nišu narednog vikenda biti "stacionirana" u Beogradu.\nPartizan je sam na vrhu, ima dva boda prednosti u odnosu na Čukarički koji je ipak teško videti u borbi za tron. Vojvodina je i u ovom kolu pokazala da nema snage da pobeđuje u seriji, a Zvezda je na -4.\nDakle, šampionu je put ka jesenjoj tituli otvoren, ona formalno ne znači ništa, ali daje ogromno samopouzdanje ekipi Vuka Rašovića koja je posle posrtanja u Evropi i tokom septembra u ligi, pobedom u Jagodini pokazala da je kriza prošlost.\nZadovoljni će biti navijači i rasporedom u poslednjih šest kola jeseni jer njihovi ljubimbci, izuzev derbija na "Marakani" ostale mečeve igraju kod kuće.\nJednostavno Partizan će do kraja prvog dela šampionata u Humskoj ugostiti Napredak, Donji Srem i Spartak, dok će uz "Marakanu", gostovati Voždovcu i Čukaričkom.\nNaravno, kada "Večiti" igraju u Beograd gostujući teren ne postoji, jednostavno će "Grobari" biti u velikoj većini na tim mečevima.\nZvezda ima teži raspored, čak i da dobije derbi. Naime, "Crveno beli" kod kuće, uz Partizan dočekuju Slobodu i Vojvodinu, izuzetno neugodne rivale, a već narednog vikenda gostuju u Nišu gde ih čeka paklena atmosfera i rival koji vrlo retko gubi kod kuće. Doduše, i Zvezda će na kratak put po beogradskim opštinama, igraju i protiv Rada i OFK Beograda u "gostima", ali će morati da se potrude da im se ne ponovi Voždovac.\nDakle, do kraja jeseni, Beograđani uglavnom igraju između sebe, a Partizan ima možda i šansu da napravi veću prednost u odnosu na rivala. Mada, mnogo toga će i zavisiti od ishoda derbija koji je na programu za dve nedelje.\nProteklih godina, Zvezda je šansu za titulu gubila tokom jeseni, videćemo da li su naučili lekciju...


OSIGURANJA: Prijavite štetu od poplava i pare stižu za tri nedelje\n25 May 2014 Komentara (0)Novosti / Novosti iz osiguranja / Osiguranje / Osiguravajuće kuće / Naplata štete / Osiguranje od poplava i bujica / Osiguranje imovine / Prijava štete /\nU osiguravajućim kućama uveravaju da će najkasnije za dve-tri nedelje od dolaska procenitelja isplatiti štetu svima koji su osigurali kuću, stan, stoku, useve ili plodove u slučaju poplava. Oni pozivaju svoje osiguranike koji imaju pokriven rizik od poplava i kasko osiguranje da prijave štetu i ekipe će vrlo brzo izaći na teren.\nOsiguranje od poplava, bujica i visokih voda ne spada u osnovni, već dopunski rizik prilikom osiguranja. Osnovni paket podrazumeva štetu od požara, krađe, udara groma, grada. U slučaju da ste osigurali automobil, kasko osiguranje pokriva i poplave.\nU Dunav osiguranju kažu da već imaju prijavljenu štetu, da su njihove ekipe na terenu, kao i da će građani ostvariti svoja prava i ako nemaju polisu. "Ekipe u najkraćem roku idu na teren, maltene odmah. Učinićemo sve da proceduru pojednostavimo. Procena štete i obrada odštetnih zahteva iz poplavljenih područja biće prioritet" navode u Dunav osiguranju. U ovoj kompaniji ističu da je osiguranjem useva i plodova procentualno obuhvaćen mali broj obradivih i zasejanih površina.\nU kompaniji Wiener Stadtische kažu da, prema preliminarnim podacima, u najugroženijim područjima imaju oko 5.000 osiguranika - građane, poljoprivredna gazdinstva i kompanije."Zasad je vrlo malo prijavljene štete, ali očekujemo rast prijava kad se voda povuče. Od trenutka kada oštećena strana dostavi kompletnu dokumentaciju, imamo zakonsku obavezu da štetu rešimo u roku od 14 dana. Ovaj period kod nas je uglavnom kraći, ali probaćemo da ne bude duži od tri dana od dana kompletiranja dokumentacije. Gde nije moguće odmah odrediti tačnu visinu štete, isplaćivaćemo akontaciju odmah" uveravaju u kompaniji Wiener Stadtische.\nU Uniqa osiguranju kažu da je za sve kojima je naneta šteta manjeg obima dovoljno da nakon prijave pošalju fotografije na osnovu kojih će naknada biti isplaćena u ekspresnom roku, dok za štetu većih razmera dolaze procenitelji. "Na poplavljenim područjima nalazi se oko 2.500 domaćinstava naših osiguranika i oko 300 firmi. Dosad nam je stiglo oko 300 prijava štete iz Obrenovca, Svilajnca, Loznice, Paraćina, Valjeva, Čačka, Gornjeg Milanovca, Požege, Osečine, Lajkovca, Šapca, Niša, Lučana, Banje Koviljače, a očekujemo da će biti isplaćeno najmanje milion evra" ističu u Uniqa osiguranju.\nOsigurane termoelektrane Nikola Tesla i Kostolac\nDve osiguravajuće kuće, Wiener Stadtische i Uniqa, osigurale su Termoelektranu Nikola Tesla (TENT) u Obrenovcu i Termoelektranu i kopove Kostolac, koji su jedva odoleli naletima Save, Mlave i Kolubare, pretrpevši veliku štetu. Moguće je, kako nezvanično saznajemo, da će samo za TENT morati da isplate oko 1,7 miliona evra.\nU kompaniji Wiener Stadtische potvrđuju da su jedna od dve osiguravajuće kuće koje su osigurale TE Nikola Tesla, pod uslovima koji pokrivaju sve rizike nastale usled poplave. „U ovom momentu bilo bi neprofesionalno paušalno određivati iznos nastale štete, naročito kad se uzme u obzir činjenica da još nije moguće pristupiti oštećenim objektima. Iza osiguravača stoje ozbiljne strane reosiguravajuće kuće, koje pokrivaju velike rizike, tako da ne postoji rizik da šteta ne može biti isplaćena“, uveravaju u ovoj kući.\nU Uniqa osiguranju kažu da su s Wiener Stadtische osigurali i Elektrodistribuciju Kragujevac i Limsko-drinske hidroelektrane Bajina Bašta. „Osiguranjem su pokriveni svi rizici, uključujući štetu nastalu od poplava. Ostala preduzeća u okviru EPS osigurana su kod drugih kompanija“, navode u Uniqa osiguranju.\nU kompaniji Wiener Stadtische potvrđuju da su jedna od dve osiguravajuće kuće koje su osigurale TE „Nikola Tesla“, pod uslovima koji pokrivaju sve rizike nastale usled poplave. „U ovom momentu bilo bi neprofesionalno paušalno određivati iznos nastale štete, naročito kad se uzme u obzir činjenica da još nije moguće pristupiti oštećenim objektima. Iza osiguravača stoje ozbiljne strane reosiguravajuće kuće, koje pokrivaju velike rizike, tako da ne postoji rizik da šteta ne može biti isplaćena“, uveravaju u ovoj kući.\nU Srbiji najveća zarada na privatnim penzijama (48942)


Gušenje u smeću uskoro prošlost za Mostar\nPogon za reciklažu komunalnog otpada\nGrad Mostar posljednjih dana dobio je savremeni pogon za reciklažu komunalnog otpada. Podsjećanja radi, Mostar je poznat i po tome što zbog, u suštini, političkih prepreka ima čak pet komunalnih preduzeća, pa ipak je oblast komunale u toj sredini neuređena, te se grad – nerijetko – guši u smeću.\nModerno postrojenje za reciklažu otpada je milionska investicija, dobijena iz pretpristupnih, tzv. IPA fondova Evropske unije i to je projekat koji će, prema evropskim standardima, smanjiti količinu otpada koji se odlaže, smanjiti emisiju ugljen-dioksida u atmosferu, te inače poboljšati stanje životne okoline na tom području.\nJoš od ranije je poznato da su kapaciteti gradske deponije Uborak, sjeverno od Mostara, skoro popunjeni, a – kako saznajemo – u toku je procedura apliciranja za potrebne dozvole kod nadležnih organa Federacije BiH za novo odlagalište, koje se nalazi u neposrednoj blizini aktuelnog.\nZato je Mostar, nerijetko suočen sa brdima smeća po ulicama zbog neriješenog pitanja gradske komunale, s radošću dočekao vijest da je u probni pogon pušteno moderno postrojenje za preradu miješanog komunalnog otpada.\nKrajnji domet je ekološke prirode, naglašava direktor Javnog preduzeća "Deponija", jednog od pet komunalnih preduzeća u Mostaru, Abdurahman Bećirević.\n„Ovim Mostar dobiva nešto što će sutra poboljšati kvalitet zaštite okoliša i zdravlja ljudi, zraka, vode“, kaže Bećirević.\nMeđutim, početkom punog funkcioniranja postrojenja za preradu miješanog komunalnog otpada, smanjuje se količina smeća koja će se odlagati na gradskoj deponiji. Šta, zapravo, radi moderni pogon, direktor Bećirević objašnjava:\n„Ovdje se vrši izdvajanje miješanog komunalnog otpada, sav korisni materijal se dalje plasira na tržište.“\nA upravo to je u skladu sa namjerama Evropske unije, ističe Dubravko Horvat, iz hrvatske firme svjetskog formata "Tehnix", koja je isporučila Mostaru moderno postrojenje za reciklažu komunalnog otpada.\n„Cilj nije samo smanjivanje odlaganja otpada, nego i vraćanje otpada ponovo u obradu, znači u industriju. To je nova tendencija posljednje dvije-tri godine, strategija Evrope - maksimalni mogući postotak izdvojiti - to više nije otpad, sad to zovemo sirovinom i korisnim materijalom – i vratiti ponovo u reciklažu.“\nŠta će se sve reciklirati u ovom postrojenju, koje je dio projekta ukupne vrijednosti 2,345.000 eura, dobijenih iz IPA fondova Evropske unije, a preko Svjetske banke, objašnjava direktor mostarskog Javnog preduzeća "Deponija", Abdurahman Bećirević:\n„Aluminij, plastične boce, metal, papir itd. U sklopu ovog postrojenja postoje magneti i boksovi za razdvajanje po vrstama. Biće sortiran papir, pet ambalaža, kartoni itd.“\nSvim tim procesima namjera Evropske unije je, objašnjavaju u firmi "Tehnix" koja djeluje na više svjetskih kontinenata, smanjiti emisije ugljen-dioksida u atmosferu.\n„Sljedeća faza ovdje bila bi obrada biološkog otpada koji će se odvajati jednim dijelom prije dovoza, uglavnom izdvajanjem iz miješanog komunalnog otpada, i kojeg treba obraditi da ostatak koji se odlaže na deponiju nema ili mu je smanjena emisija CO2 u okoliš“, navodi predstavnik "Tehnixa", Dubravko Horvat.\nPredstavnici mostarskih vlasti ističu kako je dobijanje modernog postrojenja za reciklažu komunalnog otpada, uz pomoć evropskog novca, od izuzetnog značaja.\n„Ovo je izuzetni događaj, ne samo za grad Mostar, nego za čitavu Hercegovinu, obzirom da se radi o otvaranju jednog pogona koji je izuzetno vrijedan iz razloga što će se iz cjelokupne količine otpadnih materija reciklirati sve one materije koje se mogu prerađivati“, ističe glavna savjetnica gradonačelnika Mostara, Radmila Komadina.\nNa prigodnoj svečanosti probnog puštanja u pogon postrojenja za preradu miješanog komunalnog otpada, Radmila Komadina se u ime mostarskih vlasti zahvalila svima koji su pomogli da projekat bude priveden kraju.\n„Željela bih da se zahvalim, obzirom da je Grad Mostar, kao osnivač ove tvrtke, došao u fazu da smo već negdje pri kraju i da će se ovo vrlo brzo pustiti u pogon, a i da se zahvalim svima koji su finansijski učestvovali na ovom projektu.“\nGrađani Mostara i BiH zato s pravom očekuju da domaći lideri odblokiraju zakočene političke procese i time oslobode znatan iznos novca iz evropskih pretpristupnih fondova, kako bi još projekata poput ovog mostarskog bilo realizirano.\nTo je još jedan dokaz šta građani BiH gube, ako EU aktivira moguće sankcije i blokira najmanje 47 miliona eura IPA-fondova, zbog neprovođenja presude Sejdić-Finci.


NSinfo: "Da na najlepši način završimo ovaj letnji raspust" - Održana Klikerijada na Ribarcu\n"Da na najlepši način završimo ovaj letnji raspust" - Održana Klikerijada na Ribarcu\nIako se klikeranje danas čini kao davno zaboravljena igra, omiljena zanimacija mnogih naraštaja je, uprkos zubu vremena, i dalje prisutna među današnjim klincima\nTo su dokazali mališani koji su, sa svojim porculancima, mesečarima ili staklencima, tropercima ili četvoropercima, učestvovali u Klikerijadi održanoj na Ribarcu.\n- Za Klikerijadu smo se opredelili jer smo, na veliko zadovoljstvo, primetili da ta igra ponovo postaje veoma popularna među decom - kaže za Dnevnik Danijela Grandić, pedagog Privatne osnovne škole “Mika Antić”, koja je, u saradnji sa restoranom “Piknik” sa Ribarca, organizovala manifestaciju.\n- Naši učenici često koriste priliku tokom malih i velikih odmora da se igraju klikerima u školskom dvorištu. Veoma nam je drago što imamo priliku da promovišemo ovu igru, s obzirom na to da ona pruža mnoštvo benefita za razvoj dece, koje mnogima nisu poznate.\nKlikeranje podstiče razvoj fine motorike, akomodaciju oka, ali i razvoj misaonih operacija kao što su klasifikacija i serijacija.\n- Istovremeno, Klikerijada je divan način da deca provedu vreme na svežem vazduhu, družeći se, ostavivši na trenutak računare, telefone i televiziju po strani, kao i prilika da se okrenemo jedni drugima i da na najlepši način završimo ovaj letnji raspust - kaže Danijela Grandić.\nPravo učešća u Klikerijadi imala su deca do 14 godina, bez obzira koju školu pohađaju ili iz kog mesta dolaze. Učešće je bilo besplatno, a za najbolje takmičare organizatori su obezbedili nagrade kao što su đačke torbe i pribor, koje će im dobro doći kada se u petak vrate u školske klupe.\nMnogi klikeraši su danas na Ribarcu bili “ofuljeni”, a šampion je postao Relja Zeljković, koji je kao prvu nagradu dobio đačku torbu, a, kako pravila igre nalažu, i klikere poraženih. Drugo mesto osvojio je Milan Gobec, a treće Nevena Vuković.\n... klikeri, klikerijada, manifestacija, Novi Sad, ribarac, zanimljivosti